Azem Vlasi: Srbija, koja je pomogla genocid, nema se šta miješati u poslove Bosne! | - Sandžak Danas Azem Vlasi: Srbija, koja je pomogla genocid, nema se šta miješati u poslove Bosne! – – Sandžak Danas\nHome Aktuelno Azem Vlasi: Srbija, koja je pomogla genocid, nema se šta miješati u poslove Bosne!\nAzem Vlasi: Srbija, koja je pomogla genocid, nema se šta miješati u poslove Bosne!\navg 22, 2020, 18:11 pm\nPokušaj povezivanja pitanja Kosova sa “Republikom Srpskom” je besmisleno brkanje dvije posve različite stvari, kaže u razgovoru za Radiosarajevo.ba, ugledni advokat, politički analitičar iz Prištine i nekadašnji visoki politički funkcioner u bivšoj Jugoslaviji Azem Vllasi.\nUoči skorog nastavka razgovora o Kosovu Bijeloj kući, predsjednik Srbije Aleksandar Vučić nastoji da nas svaki način u cjelu priču uvuče i Bosnu i Hercegovinu, vjerujući da ima šanse da kroz kosovsko pitanje za “zelenim stolom” nametne i temu statusa bh. entiteta RS, i, jasno, budućnosti naše zemlje.\nŠta Vučić želi?\nStranka demokratske akcije (SDA) saopćila je jučer da koordinirano djelovanje Vučića s vlastima RS-a u svrhu povezivanja statusa Kosova s entitetom RS, u aktuelnim pregovorima Srbije i Kosova, predstavlja nastavak agresije na Bosnu i Hercegovinu, s ciljem ugrožavanja njene cjelovitosti.\nKako na portalu Radija “Slobodna Europa” primijetio ugledni bh. novinar s američkom adresom, Kemal Kurspahić, Vučić u zauzimanju polazne pozicije za “tešku situaciju” u kojoj će se – kako najavljuje – naći srpska strana pokušava proširiti dnevni red sastanka u Bijeloj kući učestalo ponavljajući kako “ne mogu svi dobivati, a samo Srbija gubiti”. Tu, bez sumnje, računa na dijelove Bosne i Hercegovine.\nOtud u ovom kontekstu neko pismo iz Banje Luke i za sada nepoznata odluku Skupštine Republike Srpske koje lider SNSD-a Milorad Dodik i Željka Cvijanović žele poslati predsjedniku Srbije “o dvostrukim aršinima međunarodne zajednice za RS i Kosovo”.\nZašto Bosna i Hercegovina i Kosovo ne mogu biti dio iste priče?\n“Kosovo je u Jugoslaviji imalo status federalne jedinice do 1989. godine kada je Srbija nasilno pogazila taj status i stanje okupacije zadržala silom i represijom sve do 1999. godine. Zbog toga je Kosovo steklo legitimno pravo da se proglasi novom, sedmom, državom, jer bez Jugoslavije Srbija nije mogla imati nikakve veze niti nadležnosti nad Kosovom. To je nedvosmisleno utvrdio i Međunarodni sud pravde kada je 2010. godine utvrdio da “proglašenje nezavisnosti Kosova nije u suprotnosti sa Međunarodnim pravom, niti u suprotnosti sa Rezolucijom 1244 SB UN”, podsjeća Vllasi.\nKako su zapadnoevropske zemlje i SAD pomogle oslobođenje Kosova od srpske okupacije, dodaje naš sagovornik, tako su pomogle i podržale proglašenje nezavisnosti, te odmah priznale ovu državu, kao i druge nastale od bivše Jugoslavije.\n“Etnitet “Republika Srpska” je nastala na zločinima, na genocidu, nasilnim rušenjem Bosne i Hercegovine kao federalne jedinice Jugoslavije, što je Srbija svim sredstvima, dakle i vojno pomagala. Ova Bosna i Hercegovina, sa dva entiteta, suverena i međunarodno priznata država u svojim ranijim granicama, kao i sve novonastale države, je, prije svega, mirovni “Daytonski projekt” da bi se strašni zločini zaustavili. Poslije Daytona, svi politički i vojni rukovodioci te tvorevine zvane RS su pred Haškim tribunalom osuđeni za teške ratne zločine, zločine protiv civilnog stanovništva, pa i genocid. Srbija, koja je svim sredstvima podržala i pomagala taj zločinački poduhvat nema se šta miješati u poslove Bosne”, upozorava Vllasi.\nBivši srbijanski lider, Slobodan Milosević, podvlači Vllasi, je, također, bio optužen za ratne zločine. I one je potpisnik Dejtonskog sporazuma, “ali Srbija nije nikakav garant”. “Nema ona šta da garantuje. Taj potpis samo znači da Srbija mora priznati Bosnu i Hercegovinu kao cjelovitu, suverenu i međunarodno priznatu državu u njenim sadašnjim granicama. Amerikanci posreduju u dijalogu između Kosova i Srbije kao dvije države radi normalizacije njihovih međudržavnih odnosa. Bosna i Hercegovina, uređena po Daytonskim aranžmanima, sa tim nema bas nikakve veze”, poručio je Vllasi.\nTAG#fb Bosna srbija\nPrevious PostSelidba na jug: Hiljade roda na nebu iznad Istanbul Next PostAleksandar Vučić: Bošnjacima neću biti neprijatelj šta god radili


33. DANI LUDAJE U KIKINDI – Slika Vest\nSlikaVest,Beograd,11.septembra-Regionalna turistička manifestacija “Dani ludaje” koja je od strane Turističke organizacije Srbije proglašena za najbolјi događaj tog tipa u 2017. godini, ove godine biće održana u Kikindi u periodu od 20. do 23. septembra, najavlјeno je na današnjoj konferenciji za medije u Privrednoj komori Srbije.\nNa konferenciji su se prisutnima obratile Stanislava Hrnjak, predsednica Skupštine Grada Kikinde i Marijana Mirkov iz Kancelarije za turizam Grada Kikinde.\n“Ova manifestacija je stara 33 godine i razvija se neprestano, iz decenije u deceniju, iz godine u godinu, dopunjava se i širi programski. Radeći na njoj i na njenoj promociji neprestano smo sticali nove prijatelje i sa njima se udružili kroz nove ideje, kako bi smo ono što imamo da ponudimo u našem gradu, a to su sadržaji koji se oslanjaju na tradiciju i kulturu naroda koji živi u Kikindi, objedinili u jedan lepi program koji traje četiri dana”, izjavila je Hrnjak.\nNašu manifestaciju poseti svake godine više desetina hiljada gostiju iz zemlje i inostranstva, i postala je simbol manifestacionog turizma, zanimljiva za posetioce iz cele Srbije, Rumunije, Mađarske, Hrvatske, Bosne i Hercegovine, Slovenije, Slovačke i Bugarske, koji su ne samo gosti već i učesnici programa. Prošle godine je u vreme trajanja Dana ludaje zabeleženo više od 10.000 prelazaka iz Rumunije na novootvorenom graničnom prelazu Nakovo-Lunga“, izjavila je Marijana Mirkov.\n“Dani ludaje” su koncipirani kao gastronomska manifestacija koja u brojnim pratećim programima ove godine ima raznovrsnu selekciju kulturnih, sportskih, takmičarskih i izložbenih događaja. Zvanična boja manifestacije je narandžasta koja simbolizuje “ludaju”, bundevu koja se vekovima uzgaja na poljima oko Kikinde.\nOrganizator manifestacije “Centar za podršku investicijama i JPP” Grada Kikinde obezbedio je besplatan prevoz do Kikinde i natrag svim zainteresovanim posetiocima “Dana ludaje” u vreme trajanja festivala.


sreda, 04. nov 2020, 21:25\nVečerašnju emisiju posvećujemo delima Branke Popović\nOva kompozitorka, rođena 1977. godine, diplomirala je na katedrama za muzikologiju i kompoziciju i orkestraciju na Fakultetu muzičke umetnosti u Beogradu, gde je trenutno docent na Katedri za kompoziciju i orkestraciju. Diplomu magistra kompozicije stekla je na Gildhol školi za muziku i dramu u Londonu u klasi Džudit Bingam, a 2012. godine, izvođenjem kamerne opere Petrograd, ova umetnica je odbranila i umetnički doktorat na Fakultetu muzičke umetnosti u Beogradu.\nU periodu od 2010. do 2015. godine bila je saradnik Trećeg programa Radio Beograda, a od 2015. je selektor Međunarodne tribine kompozitora. Njen muzički jezik je post-moderno orijentisan, sa izraženom eksperimentalnom crtom, koju autorka često ističe. Ona traga za autentičnošću i poetskom čistotom inspirišući se obiljem već postojećih muzika raznovrsnih stilova i žanrova.\nDela Branke Popović izvođena su u okviru Bertvisl festivala u Londonu, Jamaha takmičenja duvačkih kvinteta u Glazgovu, a redovan je učesnik i Međunarodne tribine kompozitora u Beogradu. Godine 2002, osvojila je Treću nagradu za trio Dream na Letnjoj muzičkoj akademiji Budimpešta-Prag-Beč. Ova umetnica osvojila je nagradu za najbolju muziku u filmu Tačka prekida Igora Toholja na 56. Beogradskom festivalu dokumentarnog i kratkometražnog filma 2009. godine. Ipak, najveći uspeh na međunarodnoj sceni Branka Popović je ostvarila 2015. godine, kada je njeno delo Lines and Circles izabrano među deset preporučenih ostvarenja na Rostrumu kompozitora u Talinu. Branka Popović je dva puta bila odabrana da učestvuje u međunarodnom projektu kulturne razmene sa Kinom pod nazivom „Kompozitorski izlet u Kinu”, namenjenom umetnicima iz centralne i istočne Evrope. Tako je 2016. i 2018. godine boravila u ovoj zemlji, gde je u Šangaju premijerno predstavila kompoziciju Muzika juga, napisanu za tradicionalne kineske i klasične evropske instrumente.\nMuzej zvuka – Šedelova pesmarica\nZvuk ispod – Solun\nUmetnost interpretacije – Bertran Šamaju


Zavirite u virtuelnu “Majstorsku radionicu”\nMagazin » Zabava » Igrice » Zavirite u virtuelnu “Majstorsku radionicu”\n20.12.2017 9:11 AM\nU duhu prazničnog raspoloženja, kompanija Total, vodeći igrač na globalnom tržištu u proizvodnji motornih ulja i maziva, pripremila je originalnu igru za sve koji posete šoping centar Ušće u Beogradu u periodu od 15. do 29. decembra. Igra “Majstorska radionica” predstavlja spoj savremene VR tehnologije i odlične zabave koja će naročito biti interesantna ljubiteljima automobila i automehaničarskog zanata, ali i svima koji vole zanimljive izazove u kojima mogu da pokažu svoju spretnost i moć zapažanja.\nZadatak učesnika je da pronađu predmete sakrivene u radionici poput alata, predmeta za svakodnevnu upotrebu, Total proizvoda i opreme za servise. Pored sigurne zabave za sve učesnike, za najbrže takmičare koji uspeju da pronađu sve predmete u okviru zadatog vremena Total je pripremio odlične nagrade.\nKao jedina među renomiranim svetskim naftnim kompanijama koja ima predstavništno u Srbiji, kompanija Total nastoji da se približi svojim krajnjim korisnicima, oslušne njihove potrebe i pruži podršku kroz razne akcije i kampanje, kako u “onlajn” svetu, tako i “na terenu”. “Total Majstorska radionca” biće prilika za mnoge posetioce da se upoznaju sa brendom, informišu o proizvodima i saznaju na koji način mogu stupiti u kontakt sa kompanijom.\nZa više informacija, molimo Vas posetite www.total-serbia.rs\nSmart Point Adria\nmajstorska radionica, total oprema za servise, total proizvodi, vr tehnologija\nKombinacije i “slaganje” namirnica\nDžimi Hendriks – prerani odlazak\nNezgode i napasti na letovanju


Besplatan Internet u gradskim parkovima\nO TELENORU NOVOSTI NOVOSTI I SAOPSTENJA BESPLATAN INTERNET U GRADSKIM PARKOVIMA\nGrad Beograd i kompanija Telenor - potpisivanje\nMemoranduma o saradnji\n16. mart 2009. – Beograđani će u naredne dve godine imati besplatan pristup bežičnom Internetu u parkovima na teritoriji Beograda, zahvaljujući saradnji kompanije Telenor i Skupštine grada. Prva tri parka koja će dobiti Telenor bežični Internet su park „Vukov spomenik“, „Proleće“ i „Skejt park“ na Novom Beogradu.\nGradonačelnik Beograda, Dragan Đilas i dosadašnji generalni direktor kompanije Telenor u Srbiji, Stajn Erik Velan potpisali su ugovor o saradnji na realizaciji ovog projekta.\nPored idejnog rešenja koje kompanija Telenor radi za svaki park pojedinačno i instaliranja opreme za uvođenje Interneta, Telenor će se brinuti o održavanju opreme. Uz podršku Sekreterijata za komunalne i stambene poslove, JKP „Zelenilo Beograda“ i Uprave za energetiku, grad Beograd će obezbediti da parkovi budu dobro osvetljeni i noću, a javne površine uređene.\nProjekat doprinosi i razvoju turističke ponude grada Beograda, pružajući svima koji u Beograd dođu u turističku ili poslovnu posetu, mogućnost da u realnom vremenu budu informisani o dešavanjima u njihovoj zemlji, kao i da na najbrži način saznaju sve o gradu u kome borave. Besplatno korišćenje bežičnog Interneta na javnim mestima i otvorenom prostoru, umnogome će unaprediti i kvalitet života građana, pomoći im da na svakom mestu i u svako vreme odgovore na zahteve koje im nameće savremeni tempo života.\nSrbija je u junu prošle godine dobila svoj prvi Internet park u istoriji, kada je Telenorov signal u Studentskom parku omogućio brzi Internet na otvorenom. Posle Beograda, Internet parkove dobili su i stanovnici Novog Sada, Niša, Kraljeva i Kragujevca. Telenorov 3G signal, koji obezbeđuje brz Internet, danas stiže do gotovo 40 odsto stanovnika Srbije u 170 gradova i manjih mesta.


A. J. 8. maja 2020. 20:03\nFoto: Kecko - CC BY 2.0\nOgraničenje se odnosi na sva putovanja građana trećih zemalja koja nisu od suštinskog značaja, a primenjuje se na spoljnim granicama EU obuhvatajući i zemlje Šengena koje su van EU (Island, Lihtenštajn, Norveška i Švajcarska).\nIz Komisije poručuju da je bez obzira na prvobitne korake država članica EU ka popuštanju mera protiv kovid 19, “situacija i dalje krhka kako u Evropi tako i širom sveta”.\n“Ograničenja koja se odnose na slobodnu kretanja i kontrolu na unutrašnjim granicama moraće da se postepeno ukinu pre nego što uklonimo ograničenja na spoljnim granicama i obezbedimo pristup građanima koji ne dolaze iz EU”, poručila je komesarka Johanson.\nKomesar za promociju evropskog načina života Margaritis Šinas dodaje da je smanjena fizička interakcija između ljudi i dalje način kojim se pokušava zaustaviti širenje korona virusa.\nEvropska komisija je u okviru mera za zaustavljanje širenja kovid 19 16. marta prvi put pozvala članice EU i šengen zone da uvedu privremeno ograničenje ulazaka za sva putovanja koja nisu od suštinskog značaja.\nOva mera produžena je 8. aprila na dodatnih 30 dana.


Medica Aesthetica - Antiageing akademija\nMedica Aesthetica je osnivač "Antiageing Akademije Srbije". Aktivno učestvovanje kompanije u radu akademije se osim redovne i konstantne saradnje u cilju njenog profesionalnog funkcionisanja, ogleda i u organizaciji kontinuirane medicinske edukacije i logističkoj podršci. Na akademiji postoje tri nivoa edukacije - basic (osnovni), advanced (napredni) i professional (profesionalni). Posle završenih edukacija, pohađaoci kurseva ostaju u stalnom kontaktu sa kompanijom i stručnim timom na njenom čelu i to preko "e-learning" edukacionog sistema.\nOvaj način omogućava svim edukovanim doktorima da se i dalje edukuju, usavršavaju i napreduju u svom radu. Takođe, omogućeno im je da i dalje učestvuju u razvoju i da aktivno prate nove svetske tendencije iz oblasti estetske hirurgije, stomatologije i dermatologije. Tu je i razvijena mreža komercijalista koji obilaze estetske centre i ordinacije i aktivno učestvuju u njihovom usavršavanju kroz prezentaciju, upoznavanje sa novim brendovima i proizvodima i upućivanjem na njih.\nAntiageing Akademija takođe organizuje i individualne kurseve na kojima se stiče usavršavanje i neophodan nivo ekspertize, između ostalog, i za primenu filera, terapiju mezoterapijskim koktelima, terapiju botoxom i hemijskim pilingom.\nDo sada se na Antiageing Akademiji edukovalo preko tri stotine doktora i to iz svih zemalja u okruženju, iz Bosne, Crne Gore, Makedonije, Hrvatske i Slovenije.


Srpska prehrambena industrija i ove godine predstaviće se na sajmu Prodekspo u Moskvi, gde će od 12. do 16. aprila, u organizaciji Privredne komore Srbije i Razvojne agencije Srbije, svoju ponudu i izvozni potencijal promovisati 11 domaćih kompanija… »\nMraz odložio prolećnu setvu i obrao kajsije\nHladno vreme i mrazeve prethodnih dana odložili su setvu i papravili štetu na ranim sortama voća. Jutarnji mrazevi uneli su nemir šta će biti s voćem, jer je uglavnom procvetalo ili precvetava. Ali ugledni stručnjak za vočarstvo prof.dr Zoran… »\nJedanaest kompanija iz prehrambene industrije i ove godine predstaviće svoju ponudu i izvozni potencijal na sajmu Prodekspo u Moskvi, od 12. do 16. aprila, saopštila je Privredna komora Srbije (PKS). U okviru Nacionalnog paviljona Srbije, na najvećoj… »\nRukometašice Radničkog nakon dve vezane pobede i sjajne partije u Šapcu, imaju priliku da vežu i treću pobedu u nizu sutra od 19 časova, kada će u svojoj hali Jezero ugostiti ekipu Vrbasa u 18. kolu Super lige Srbije. Isti rivali su se već dva… »\nVeliki park pre 28 dana\nRukometašice Radničkog nakon dve vezane pobede i sjajne partije u Šapcu, imaju priliku da vežu i treću pobedu u nizu u subotu 10. aprila, kada će u svojoj SBB hali Jezero ugostiti ekipu Vrbasa u 18. kolu Superlige za žene. Isti rivali su se već… »\nGlas Šumadije pre 28 dana\nAktivisti okupljeni u inicijativu "Lokalna alternativa Vrbas" u subotu počinju sa peticijom za uspostavljanje kontrole kvaliteta vazduha i vode za piće u Vrbasu. Akcija počinje u pet do 12. "U cilju rešavanja osnovnih problema koji utiču na zdravlje… »\nPriznanja za 123 lekara i medicinskih sestara\nVRBAS: Lekarima i medicinskim sestrama iz Opšte bolnice, Doma zdravlja i Gerontološkog centra u Vrbasu, koji rade u crvenoj zoni borbe protiv koronavirusa, predsednik opštine Vrbas Predrag Rojević uručio je juče zahvalnice i plakete. Priznanja su… »\nIZGRADNJA deonice brze pruge od Novog Sada do Subotice i graničnog prelaza Kelebija prema Mađarskoj počeće u septembru. To je rečeno na sastanku koji je održan u Vrbasu, gde su predviđeni najveći radovi na ovoj deonici. Trasa od Novog Sada do… »\nKorisnici Crvenog krsta mogli bi ostati bez jedinog obroka, vaspitači prete protestima zato što neće dobiti plate, a smeće se ne odvozi s javnih površina. To su samo neke od posledica neusvajanja budžeta u Banjaluci. Kriza izazvana nedostatkom… »


Izvor: Radio Televizija Vojvodine, 01.Mar.2021, 08:46\nPrema zvaničnoj statistici SZO, širom sveta je u toku proteklog dana potvrđeno još 384.956 novih zaražavanja, a broj smrtnih slučajeva od kovida-19 povećao se za 8.230, prenosi >> Pročitaj celu vest na sajtu Radio Televizija Vojvodine << TASS.\nOd početka pandemije, prema podacima SZO, registrovano je 113.467.303 slučajeva kovida 19 i 2.520.550 smrtnih slučajeva povezanih sa ovom bolešću.\nViše od 1.000 doza vakcine protiv korona virusa bačeno je u Japanu, jer nisu čuvane na odgovarajućim temperaturama zbog neipravnosti zamrživača, saopštilo je danas Ministarstvo zdravlja.\nMedicinska ustanova saopštila je da se kvar na zamrzivaču dogodio tokom vikenda i da su propale 172 bočice vakcine ili 1.032 doze, prenosi Rojters.\nMinistarstvo je odbilo da saopšti naziv medicinske ustanove ili proizvođača zamrzivača, ali je saopštilo da će proizvođač istražiti uzrok kvara u utorak.\nJapan je inače poslednja članica G7 vodećih industrijalizovanih država koja je započela vakcinaciju protiv KOVID-19 17. februara.\nDo sada je Japan primio tri pošiljke vakcine koje su razvili Fajzer i BioNTek, a to je oko 1,4 miliona doza. Vakcina Fajzer / BioNTek mora da se čuva na temperaturi od oko minus 75 stepeni Celzijusovih.\nKovaks programom je predviđeno da se do kraja ove godine distribuira najmanje dve milijarde doza vakcina protiv kovida-19, prenosi londonski dnevnik ''Gardijan''.\nPredsednik Akufo-Ado i njegova supruga primili su vakcine kompanije AstraZeneka, dok je u susednoj Obali Slonovače prvi vakcinisan Patrik Ači, zvanični predstavnik predsednika Alasane Uatara.\nObala Slonovače dobila je 504 hiljade doza vakcine iz programa Kovaks, a Gana 600 hiljada.\nPrvi čovek Svetske zdravstvene organizacije Tedros Adanom Gabrejesus pozdravio je početak vakcinacije iz programa Kovaks.\nNezavisne Novine: Za dan još 384.000 novih slučajeva kovida-19 u svijetu\nSZO: Za dan još 384.000 novih slučajeva korona virusa u svetu\nSvetska zdravstvena organizacija (SZO) u svom biltenu od nedelje saopštila je da je proteklog dana u svetu registrovano više od 384.000 novih slučajeva infekcije korona virusom, čime je ukupan broj slučajeva premaio 113,46 miliona.\nUkupan broj slučajeva premašio 113.46 miliona..Svetska zdravstvena organizacija (SZO) u svom biltenu od nedelje saopštila je da je proteklog dana u svetu registrovano više od 384.000 novih slučajeva infekcije korona virusom, čime je ukupan broj slučajeva premašio 113,46 miliona...Prema zvaničnoj...


Brisel odlučan da pokrene proces proširenja s mrtve tačke - Dolina Lašve info...\nNaslovnica BiH Brisel odlučan da pokrene proces proširenja s mrtve tačke\nOn je, prepričavajući tok samita o budućnosti Europe, koji je održan u organizaciji slovenačkog predsjedavanja EU, rekao da će zbog toga partije u Bugarskoj od kojih zavisi formiranje vlade i parlamenta te zemlje morati uzeti u obzir ove očekivane trendove.\nKako je rekao, oni bi trebalo da izaberu one stranke koje će “biti u stanju pred europskim partnerima odbraniti nacionalnu poziciju Bugarske”.\nBugarski radio prenosi da je o ovoj temi bilo riječi i na sastanku Radeva s Šarlom Mišelom, predsjednikom Europskog savjeta, Oliverom Varheljijem, europskim komesarom za susjedstvo i proširenje, i Metjuom Bojsom, vršiocem dužnosti zamjenika državnog sekretara SAD.\nAdnan Ćerimagić, analitičar Europske inicijative za stabilnost i dobar poznavalac prilika na zapadnom Balkanu, ističe da su veto Bugarske i nemoć EU da bez obzira na pokušaje nekih većih zemalja članica, uključujući Njemačku, ispuni obećanje dato Sjevernoj Makedoniji da će kada ispuni uslove i otvoriti pregovore o članstvu u EU, nanijeli dodatni udarac već poljuljanoj vjerodostojnosti EU u regionu.\nVelika očekivanja su sljedećeg mjeseca na samitu EU i zapadnog Balkana u Sloveniji, kada bi trebalo da se naprave naredni koraci ka stvaranju zajedničkog regionalnog tržišta po uzoru na EU, u koje bi bile uključene i ostale zemlje regiona, pored Srbije, Albanije i Sjeverne Makedonije, koje su formirale alternativu europskom projektu, kojem se Brisel i dalje protivi jer se ne pridržava EU standarda.\nPrethodni članakMarko (Mato) Topalović\nSljedeći članakDa li se kava i čaj računaju u dnevni unos vode


Upravo zbog važnosti borbe i ugroženosti prava i svakodnevnog života LGBTIQ osoba koji su neodvojiv dio društva i koje pogađaju svi društveni problemi, Bh. povorka ponosa, iako ne u svom zamišljenom formatu, će ipak biti obilježena 23. augusta\nUpravo zbog važnosti borbe i ugroženosti prava i svakodnevnog života LGBTIQ osoba koji su neodvojiv dio društva i koje pogađaju svi društveni problemi, Bh. povorka ponosa, iako ne u svom zamišljenom formatu, će ipak biti obilježena 23. augusta nizom aktivnosti. O samom programu ćemo vas blagovremeno obavijestiti, navode.\n#izdvojeno#povorka ponosa#u fokusu


Ministarstvo državne uprave i lokalne samouprave | Digitalizacija na delu\nKoncept i vizija digitalizacije, koju je osmislila Ana Brnabić, efikasno se realizuje timskim radom u Vladi, što je danas demonstrirano od strane Ministarstva državne uprave i lokalne samouprave i Kancelarije za IT. Nova oprema za matične knjige, u kojoj se nalazi više od 30 miliona podataka o građanima Srbije, smeštena je u Državni data centar u skladu sa najvišim tehničkim i bezbednosnim standardima.\nSve matične knjige biće digitalizovane do kraja godine u skladu sa izmenama i dopunama Zakona o matičnim knjigama, koje je juče usvojila Skupština Srbije, i sve jedinice lokalne samouprave će raditi isključivo u centralnom sistemu, upravo na ovoj opremi.\nMinistar Branko Ružić u obilasku Data centra Srbije\nNabavljena oprema, koja je finansirana sa 33,6 miliona dinara iz budžeta Ministarstva u okviru projekta „Stop birokratiji“, omogućava da se unapredi vođenje najznačajnije evidencije o građanima – Matičnih knjiga, odnosno da se uspostavi Registar matičnih knjiga (rođenih, venčanih i umrlih).\nMinistar državne uprave i lokalne samouprave Branko Ružić je ocenio da je u oblasti digitalizacije ovo najbolji posao, jer ova oprema omogućava da službenici brzo i lako koriste podatke iz ovih evidencija kako bi građani bez opterećenja, stresa i utroška vremena i para što efikasnije završili poslove koje imaju sa upravom. „Za građane to znači – nema više izvoda iz ovih evidencija, osim ukoliko ih iz ličnih razloga sami žele, već ovlašćeni službenici imaju pristup, vide sve podatke iz ovih baza i nemaju potrebe da traže od građana nikakav izvod na uvid“, objasnio je ministar. On je najvio da će u narednom periodu Registru matičnih knjiga, biti priključena i Knjiga državljana kako bi građani mogli da i uverenje o državljanstvu dobiju bilo gde u Srbiji, kao što to danas mogu izvod iz matičnih knjiga.\nGovoreći o efektima digitalizacije rada uprave ministar je rekao da su rezultati već vidljivi. „Samo u prvih pet meseci ove godine štampano je 30 odsto manje izvoda iz matičnih knjiga rođenih nego u istom periodu prošle godine. To je bolji rezultat i u odnosu na prošlu godinu kada je taj procent iznosio 24 odsto. Ovaj trend govori da ćemo do kraja godine imati 70 – 80 odsto manje papirnih izvoda“.\nRužić je najavio i novinu u smislu digitalizacije koja je značajna za privrednike. “Od polovine oktobra kroz pilot projekat eInspektor Sanitarna, Tržišna, Inspekcija rada i Upravna ispekcija kreću sa radom u novom softveru koji će objediniti sve informacije iz njihovih izveštaja, a plan je da sve ostale od maja sledeće godine počnu da rade na ovaj način. Biće to veliko olakšanje za privredu, koja je inače reformu inspekcija ocenila veoma pozitivno“, rekao je ministar.\nDirektor Kancelarije za informacione tehnologije i elektronsku upravu Mihailo Jovanović je rekao da Ministarstvo državne uprave i lokalne samouprave i Kancelarija zajedničkim radom i sinergijom demonstriraju efikasnost elektronske uprave. On je istakao da se podaci o građanima u Data centru čuvaju u skladu sa najsavremenijim bezbednosnim i standardima kvaliteta i pružanja usluga, kao i da je centar veoma pouzdan, jer je obezbeđeno napajanje električnom energijom sa tri nezavisna izvora, što omogućava autonomiju rada centra od čak 48 sati.


RTS :: Srbija u evropskom vrhu po broju pušača – lošu statistiku pogurala i korona\nDruštvo Srbija u evropskom vrhu po broju pušača – lošu statistiku pogurala i korona\nsubota, 14. maj 2022, 06:00 -> 09:34\nAutor: Igor Obračević, Miša Stojiljković\nDomaćinstva u kojima žive pušači skoro desetinu svojih prihoda odvajaju na ovaj porok. Pored toga, pokazalo se da s troškovima za cigarete, rastu i troškovi za alkoholna pića, za barove i restorane. Kada se sve to sabere dolazimo do toga da ta domaćinstva imaju značajna izdvajanja na takozvane neproduktivne troškove, što još dodatno smanjuje potencijal domaćinstava za rast prihoda. A gde se više troši na cigarete, manje se troši na hranu, garderobu i obrazovanje, pa samim tim i na mogućnost veće zarade. To sve pokazuju istraživanja koja u Srbiji sprovodi Institut ekonomskih nauka, u okviru svetskog programa za smanjenje pušenja filantropske fondacije "Blumberg".\n"Prema našim proračunima, država zbog prodaje rezanog duvana van legalnih tokova godišnje gubi oko sedamdeset miliona evra", naglašava on.


Ðurić sa kongresmenom Šnajderom o intenziviranju delovanja Srpskog kokusa - Kosovo Online\n22. Oktobar 2021. • 22:02\nAmbasador Srbije u SAD Marko Ðurić razgovarao je danas sa Bredom Šnajderom, demokratskim kongresmenom iz Ilinoisa, o intenziviranju delovanja Srpskog kokusa u Kongresu SAD, prenosi Tanjug.\nZahvalivši kongresmenu na njegovom aktivnom članstvu i doprinosu vidljivosti Srpskog kokusa na Kapitolu, Ðurić je istakao značaj zajedničkog pristupa ambasade i članova Srpskog kokusa u predstavljanju stavova Srbije na mestu na kojem se kroji američki spoljnopolitički nastup, saopšteno je iz ambasade Srbije u SAD.\n„Rad sa Kongresom SAD postavljen je veoma visoko na agendi mojih zadataka u Vašingtonu. Drago mi je da mogu da konstatujem da svakim danom raste zanimanje za našu zemlju, kao i spremnost da se razume naša pozicija u regionalnom i međunarodnom kontekstu. Dobre vesti iz Srbije i regiona sada se redovno čuju u kapitolskim odajama“, rekao je Ðurić.\nU razgovoru je naglašena i posebna uloga srpske zajednice u Čikagu i celom Ilinoisu, koja aktivno doprinosi jačanju političkih, ekonomskih i kulturnih veza Srbije i SAD, dodaje se u saopštenju.\nMarko Đurić srpski kokus kongresmen ambasador Sjedinjene Američke Države Srbi\nAmbasador Srbije u SAD Marko Ðurić izjavio je da naša ambasada u Vašingtonu nastoji da ostvari što više kontakata sa članovima novoizabrane američke administracije, kao i da će u narednom periodu intenzivno raditi na tome da se uveća srpski kokus u Kongresu, prenosi Tanjug.\nAmbasador Đurić pozvao kongresmenku Džejkobs u Srpski kokus


JEREMIĆEVI BATINAŠI HOĆE VLAST – Smederevske novine\nJEREMIĆEVI BATINAŠI HOĆE VLAST\n24. marta 2018. 24. marta 2018. smederevske 0 Comment\nPedesetčetvorogodišnji Dragan Mihailović, član Srpske napredne stranke, pretučen je u petak uveče u Vodicama kod Smederevske Palanke, a zbog povreda zadobijenih u napadu zadržan je u tamošnjoj bolnici.\nMihailović se našao na udaru batinaša predvođenih Igorom Milenkovićem Mačkom, koji je jedan od predvodnika Narodne stranke Vuka Jeremića na lokalnim izborima, zakazanim za nedelju, 25. mart.\n-Zajedno sa još dvojicom napadača Milenković je pretukao Mihailovića, i to ispred njegove kuće u Vodicama. Milenković je istrčao iz automobila i bokserom udarao Mihailovića po glavi, koji se od siline udaraca onesvestio. Batinaši Vuka Jeremića su potom pobegli sa lica mesta. Mihailović je krvave glave kolima Hitne pomoći prebačen u bolnicu, gde je zadržan. Slučaj je prijavljen policiji – kaže naš sagovornik.\nMeštani Vodica kažu da danima trpe iživljavanja koja Mačak i ostali članovi i simpatizeri stranke Vuka Jeremića, sprovode u ovom mestu, a da nesnosno ponašanje kulminira upravo sada, u jeku izborne tišine, neposredno uoči izlaska na birališta.\n-Čuveni Mačak sa svojom družinom maltretira žitelje Vodica, prete, ucenjuju, kako bi glasali za Vuka Jeremića. Sve je dostiglo vrhunac ovim napadom u petak uveče, koji je mogao da završi kobno po žrtvu, da u blizini nije bilo komšija koji su sve videli – objašnjava sagovornik.\nDa Mačak i njegova klika okupljena oko Vuka Jeremića i ranije nisu prezali od nasilničkog ponašanja pokazuje i slučaj Uroša Ristića, fudbalskog sudije, koga je u Ratarima, u poslednjoj sezoni postojanja FK “Vodice”, u aprilu 2015-te godine, upravo Milenković pretukao, i to pred gledaocima i igračima na sred terena. Kako saznajemo, pošto je ceo slučaj prijavljen nadležnim organima, Milenković je bio procesuiran, ali se nagodio sa tužilaštvom.\n-Zbog toga što se desilo bio je gonjen po službenoj dužnosti, ali se izvukao sa nekom minimalnom kaznom i uplatio neku sumu u humanitarne svrhe. Pošto je taj postupak tako okončan, ja sam podneo privatnu tužbu, počelo je suđenje, ali sudski postupak još traje – rekao je Ristić za naš portal.\nZanimljivo je da je i slučaj Igora Milenkovića Mačka u ovom prebijanju po službenoj dužnosti vodio zamenik javnog tužioca, o kome su “Smederevske” ranije pisale. Pripadnici jedne političke opcije, očigledno su imali zaštitu pravosudnih organa, istih onih koje su “reformisali” tako da na funkcije postave poslušnike koji će se povinovati njihovim zapovestima.\n← TROVANJE U POLJOPRIVREDNOJ STRUČNOJ SLUŽBI U KOLARIMA\nSEĆANJE NA ŽRTVE NATO BOMBARDOVANJA →


Za podršku preduzetništvu i samozapošljavanju 300 miliona dinara - AgroSmart\nZa podršku preduzetništvu i samozapošljavanju 300 miliona dinara\nMinistarstvo prvrede Republike srbije raspisalo je Javni poziv za učešće programu promocije preduzetništva i samozapošljavanja. Program sprovodi Kancelarija za upravljanje javnim ulaganjima u saradnji sa Fondom za razvoj Republike Srbije i uz stručnu podršku KFW-a.\nMinistarstvo privrede poziva sva zainteresovana mikro, mala i srednja preduzeća (MMSP) i preduzetnike da se prijave za učešće u Programu.\nOpšti cilj je podsticaj razvoja preduzetništva kroz objedinjenu podršku za osnivanje novih privrednih subjekata. Na taj način bi se stvorili uslovi za kreiranje održivog rasta i zapošljavanja.\nU slučaju kombinovanja operativni troškovi mogu da učestvuju najviše do 30% u strukturi ukupnog investicionog ulaganja. I na ovaj deo kredita primenjivaće se uslovi za investicione kredite.\nNakon uspešnog slanja prijave za učestvovanje na petodnevnoj obuci, a u roku od 10 radnih dana, kandidati će elektronskom poštom dobiti informaciju o datumu, vremenu i mestu obuke, informacije o treneru, kao i smernice za neophodnu pripremu pre početka obuke. Obuke će se održavati u prostorijama najbližeg regionalnog centra Privredne komore Srbije.\nNakon završene obavezne petodnevne obuke, dobijenog sertifikata, kao i provere tehničke ispravnisti dokumentacije pred odlazak parnersku banku,kandidat podnosi zahtev za odobravanje kredita, dodelu bespovratnih sredstava i izdavanje garancije u lokalnoj filijali izabrane partnerske banke. Nakon prijema zahteva za dodelu bespovratnih sredstava i zahteva za kredit, banka ocenjuje podneti kreditni zahtev privrednog subjekta. Rok za obradu zahteva privrednog subjekta kod partnerske banke je najviše 15 dana, nakon čega privredni subjekt treba da bude obavešten ukoliko je potrebno dopuniti dokumentaciju u određenom roku.


Ubijen poznati pjevač: Uzdrmala se javna scena – Haber.ba\nNajmanje 150 ljudi ubijeno je u regionu Oromija u Etiopiji tokom nemira koji su usledili nakon ubistva popularnog pjevača.\nSmrt popularnog pjevača Hačalua Hundese, koji je bio poznat po svojim političkim pjesmama, povećala je etničke tenzije u Etiopiji, dok su se protesti raširili širom regiona Oromija, u kom je Hundesa bio rođen.\nVećina smrtnih slučajeva dogodila se u Oromiji, dok su druge ljude ubili pripadnici snaga bezbjednosti u glavnom gradu Adisabebi tokom međuetničkih sukoba protekle sedmice. Uhapšeno je najmanje 2.000 ljudi.\nVlasti su prekinule internet u pokušaju da suzbiju proteste, što je posmatračima stanja ljudskih prava otežalo prikupljanje podataka o ubijenima,piše Novi.\nHundesa je ubijen iz vatrenog oružja u ponedeljak uveče u Adisabebi, nedelju dana nakon što se pojavio na televiziji u Oromiji.\nMuzičar je pripadao etnočkoj skupini Oromo, nad kojom se dugo sprovodi diskriminacija.\nTeme:pjevač, poznati, ubijen


::Održаni izbori u Pаvlovcimа i Donjim Petrovcimа\nIzbori zа dvа Sаvetа mesnih zаjednicа rumske opštine, koji su održаni juče, protekli su u fer i demokrаtskoj аtmosferi, а zаbeleženih neprаvilnosti nije bilo.\nPostavio dana 10. 06. 2013. rtv mega\n::Pri kraju radovi na izgradnji raskrsnice kod Autleta\nPrivode se kraju radovi na izgradnji raskrsnice kod Autelt centra. Trenutno su aktuelni radovi na obeležavanju horizontalne saobraćajne signalizacije, i platoa za putnike koji koriste Javni prevoz u Inđiji.\n::Čišćenje kanala za atmosfersku kanalizaciju\nKako najavljuju u Direkciji za izgradnju opštine Inđija uskoro počinju aktivnosti na čišćenju kanala za atmosfersku kanalizaciju na teritoriji cele opštine. U pitanju su redovne aktivnosti koje se vrše svake godine nakon zimskog perioda.\n::Kupinovo: Akcija čišćenja obale Voka – rezultati očigledni\nPovodom 5.juna, Svetskog dana zaštite životne sredine, Agencija za razvoj opštine Pećinci organizovala je akciju čišćenja priobalnog pojasa kanala Vok “kod Gvozdene ćuprije” na periferiji Kupinova.\n::Trijumf "Indiansa" nad ekipom iz Zemuna za kraj. Sledi "playoff"\nKlub američkog fudbala Inđija “Indians” pobedom je završio ligaški deo takmičenja u okviru južne grupe Prve lige Srbije.


Obukcijom je utvrdjeno da je Džejms Gandolfini, zvezda serije “Porodica Soprano”, umro od srčanog napada, a lekari su zaključili da nema dokaza o korišćenju narkotika niti sumnjivim okolnostima njegove smrti, saopštio je dugodogišnji porodični prijatelj Majkl Kobold.\nOn je preneo novinarima da Gandolfinijeva porodica, u saradnji sa italijanskim vlastima, radi na ubrzavanju birokratske procedure, kako bi njegove posmrtne ostatke što pre prenela u SAD. Taj proces može da traje i do deset dana, ali Kobold ističe da se nada da će porodica moći da obavi sahranu u Njujorku najkasnije 29. juna.\n51-godišnji glumac preminuo je u Rimu u sredu uveče, a došao je u Italiju kako bi predsedavao zatvaranjem filmskog festival Taormina u Siciliji, i ujedno obišao Rim sa svojim sinom, tinejdžerom.\nFestival Taormina sada organizuje specijalni program u njegovu čast. Gandolfinijev portret mafijaša Tonija Soprana u slavnoj drami kablovske TV mreže HBO “Porodica Soprano” bio je samo jedna stavka u njegovoj bogatoj karijeri filmskog i pozorišnog glumca.


O nama – Planinarski klub Tara\nO namaPlaninarski klub Tara2022-04-19T19:27:34+02:00\nOvde bi trebalo da stavimo\nOvde bi trebalo da stavimo vaš slogan\nPlaninarski klub “TARA” osnovan je 22.01.2012. godine sa prvenstvenim ciljem da animira lokalno stanovništvo da se bavi planinarenjem i srodnim aktivnostima, pre svega na planini Tari, ali i širom Srbije, regiona… Iste godine smo postali član Planinarskog saveza Srbije , a od 2013. godine smo članovi Sportskog saveza Bajina Bašta.\nU godinama koje su prethodile osnivanju kluba osetila se potreba da se pojedinci koji su se bavili planinarenjem okupe u jednu organizaciju i da zajednički rade na afirmaciji planinarstva kroz organizovanje planinarskih akcija, organizovano bavljenje alpinizmom i kanjoningom i kroz plansko održavanje postojećih i postavljanje novih atraktivnih planinarskih staza.\nKlub je sa organizovanjem planinarskih akcija počeo u aprilu 2012. i za prethodenih nekoliko godina uspešno izveo stotine tura. Iza nas su hiljade kilometara, osvojeni vrhovi, savladani kanjoni i što je najvažnije nezaboravni trenuci druženja. Stotine bajinobaštana su uzele učešće u različitim aktivnostima kluba, a svako je na svoj način doprineo širenju ove lepe priče o sportu, prirodi i prijateljstvu.\nPromo video našeg kluba\nKlub je, pored svojih redovnih aktivnosti, uzeo učešće u mnogim humanitarnim i ekološkim akcijama. Pored redovnih humanitarnih akcija koje sprovodimo u saradnji sa Crvenim krstom, treba pomenuti da je veliki broj naših članova bio uključen u akcijama pomoći stanovništvu za vreme poplava 2014. godine, kako na teritoriji naše opštine, tako i u poplavljenom Obrenovcu.\nČlanovi kluba su uzeli učešće i u brojnim spasilačkim akcijama na nepristupačnim terenima planine Tare. Pronalazili smo izgubljene turiste, spašavali ljude i životinje, ali bili tu i u najtežim situacijama, kada je potrebno izvući telo nastradolog. U ovakvim situacijama prijateljima iz vatrogasno-spasilačke jedinice i Dobrovoljnog vatrogasnog društva smo pomagali kako u ljudstvu, tako i u tehničkoj alpinističkoj opremi, bez koje bi, na bezbedan način, bilo praktično nemoguće prići unesrećenom ili nastradalom licu.\nOd 2015. godine kada smo u Rastištu uspešno organizovali centralnu godišnju planinarsku manifestaciju u Srbiji – Dane planinara, radimo na adaptaciji starog objekta osnovne škole u planinarski dom. Radovi na objektu se izvode fazno, prema finansijskim mogućnostima, a dobar deo doma je kroz radove na adaptaciji i opremanju prostora već postigao hostelski nivo smeštaja.\nSaradnja sa NP “Tara”\nIzuzetna saradnja sa JP Nacionalni park Tara uspostavljena je 2015. godine, na početku realizacije projekta trasiranja i obeležavanja planinarskih staza. Uspešnom realizacijom projekta uspostavljena je mreža od preko 290km predivnih staza do tarskih vrhova, vidikovaca i drugih poznatih lokacija. Usledila je i izrada turističko-planinarske karte koja je na sveobuhvatan način predstavila novonastalu mrežu. Saradnja sa Nacionalnim parkom Tara je nastavljena kroz učešće u projektima sa WWF-om, kroz INTERREG projekat Eko Karst i učešće predstavnika PK Tara u Savetu korisnika Nacionalnog parka Tara.\nNastavljamo utabanom stazom\nOd 2016. do 2019. godine uspešno smo realizovali tri projekta podržana od strane Ministarstva odbrane Republike Srbije. Projekti „Siguran oslonac“, „Tara 2017 – Kanjoning i spasilaštvo“ i „Kanjon 365“ uglavnom su se odnosili na povećanje tehničkih i kadrovskih kapaciteta kluba za bavljenje tehničkim planinarskim disciplinama kao što su alpinizam i kanjoning, sa posebnim akcentom na spasilaštvu na teritoriji planine Tare.\nTrenutno, klub broji oko 70 aktivnih članova, 11 licenciranih planinskih i pešačkih vodiča, 4 licencirana „Leave no Trace“ trenera i jednog sportskog stručnjaka iz oblasti planinarstva. Među članovima su profesori, doktori, vaspitači, ekonomisti, preduzetnici, studenti, učenici…


Sukcesija bivše SFRJ: Raspodjela DKP imovine - Privredna štampa\nSukcesija bivše SFRJ: Raspodjela DKP imovine\nVijeće ministara BiH usvojilo je Informaciju Ministarstva vanjskih poslova BiH o održavanju 17. sastanka Zajedničke komisije po pitanjima iz Aneksa B Sporazuma o pitanjima sukcesije bivše SFRJ.\nNa sastanku Zajedničke komisije, koji je započet 9. februara 2016. godine u Skoplju, a završen 4. i 5. aprila, usvojena je i potpisana Rezolucija.\nU Informaciji je konstatirano da je u dosadašnjem procesu raspodjele DKP imovine bivše SFRJ Bosna i Hercegovina dobila vrijednu imovinu, a da u predstojećem procesu prodaje, takođe, očekuje značajnu dobit zbog tržišnih cijena nekretnina.\nMinistarstvo finansija i trezora i Ministarstvo vanjskih poslova zaduženi su da u što kraćem roku osiguraju preduslove i organiziraju sastanak Ekspertske grupe za raspodjelu umjetničkih djela bivše SFRJ.\nMinistarstvo finansija i trezora će sačiniti i Vijeću ministara dostaviti prijedloge odluka o zajedničkoj prodaji objekata koji su na osnovu Rezolucije Zajedničkog komiteta iz 2006. godine određeni za prodaju. Riječ je o stalnoj misiji pri UN-u u New Yorku, rezidencijalnom stanu u New Yorku, ambasadi u Bonu, ambasadi i rezidenciji u Tokiju i ambasadi i rezidenciji u Bernu.\nVijeće ministara BiH je, istovremeno, usvojilo Informaciju o provedbi Aneksa B Sporazuma o pitanjima sukcesije bivše SFRJ i realizaciji zaključka Vijeća ministara Bosne i Hercegovine koja se odnosi na razgraničenje zemljišta na kompleksu bivše SFRJ u Ankari i preuzimanje objekta Ambasade bivše SFRJ u Ankari.\nMinistarstvo vanjskih poslova zaduženo je da izvrši uknjiženje imovine u vlasništvo Bosne i Hercegovine i da sa Ministarstvom vanjskih poslova Republike Srbije dogovori iznos i način naplate obaveza po osnovu korištenja objekta počev od 1. januara 2012. godine.\nMinistarstvo finansija i trezoraMinistarstvo vanjskih poslovaSFRJVijece ministara BiH\nU prvom polugodištu UNIQA ostvarila značaj rast premije\nUNIQA osiguranje nastavlja sa uspješnim poslovanjem i u prvih šest mjeseci 2016. godine. Sa ukupnom premijom od 29,5 miliona…\nMinistar saobraćaja Kantona Sarajevo (KS) Mujo Fišo i pomoćnik direktora Zavoda za izgradnju KS Drago Ivanović potpisali su danas…\nMinistar Dedić posjetio sajam organske proizvodnje u Sarajevu\nFederalni ministar poljoprivrede vodoprivrede i šumarstva Šemsudin Dedić danas je u prostorijama Vanjskotrgovinske komore BiH u Sarajevu prisustvovao predstavljanju "Strateškog…\nMinistrica Đapo primila članove Misije Svjetske banke\nReorganizacija Željeznica RS-a do kraja godine


Fratini sa zvaničnicima Srbije o evropskim integracijama - European Western Balkans\nFratini sa zvaničnicima Srbije o evropskim integracijama\nAutor EWB 24. 07. 2018. 24. 07. 2018.\nFranko Fratini; Foto: Belgrade Security Forum / Aleksandar Anđić\nBEOGRAD – Predsednik Italijanskog društva za međunarodnu organizaciju Franko Fratini razgovarao je tokom protekla dva dana sa ministrima Vlade Srbije o reformama koje ova država sprovodi na putu evropskih integracija.\nMinistarka za evropske integracije Jadranka Jokismović i Fratini složili su se juče da je zalaganje Srbije za stabilnost regiona važno i za stabilnost EU. Takođe, konstatovali su da je ona ključni faktor kojim se obezbeđuju mir, saradnja i napredak i da bi stoga, vrednosti na kojima insitiramo, trebalo da afirmišu i ostali.\n“Srbija je i do sada pokazala da zaslužuje da bude punopravan deo EU”, ukazao je Fratini i potvrdio da će na sve načine podržati naš proces evrointegracija.\nUveren je da je opredeljenost vlade da bude aktivan i pouzdan partner primećena u EU, pre svega kroz otvaranje poglavlja.\nFratini ocenjuje da su reforme u Srbiji dale konkretne rezultate i da koriste razvoju privrede, prevashodno kroz nova inostrana ulaganja.\nSa ministarkom pravde Nelom Kuburovć Fratini je danas diskutovao o predstojćim izmenama Ustava u oblasti pravosuđa i o daljem napretku Srbije u oblasti evrointegracija.\nKuburović je ukazala da je u toku usaglašavanje teksta nacrta sa preporukama Venecijanske komisije i da će nova usaglašena verzija ustavnih amandmana u oblasti pravosuđa biti završena do kraja leta.\nFratini je pozdravio je odluku Srbije da usaglasi tekst amandmana sa svim preporukama Venecijanske komisije i ukazao da nakon usaglašavanja predlog sa ustavnim izmenama treba što pre da se nađe u skupštinskoj proceduri.\nPotpredsednik Vlade Srbije i ministar unutrašnjih poslova Nebojša Stefanović razgovarao je sa Fratinijem o napretku koji je Srbija ostvarila u procesu evropskih integracija, sa posebnim akcentom na Poglavlje 24 – pravda, sloboda i bezbednost.\nStefanović i Fratini konstatovali su da je ostvaren značajan napredak u reformama koje se sprovode unutar Ministarstva unutrašnjih poslova, a koje su sastavni deo Poglavlja 24, i izrazili zadovoljstvo ispunjenim aktivnostima predviđenim Akcionim planom.\nKako se navodi u saopštenju MUP-a, na sastanku je istaknuto da će u narednom periodu biti nastavljen zajednički rad u cilju postizanja još većeg stepena usaglašenosti normativnog okvira Ministarstva unutrašnjih poslova sa standardima Evropske unije.\nRazgovarajući o iregularnim migracijama, Stefanović i Fratini su se saglasili da je za ovaj problem neophodan jedinstven odgovor na nivou cele Evrope, kaže se u saopštenju MUP-a.\nFranko FratiniIzmena ustavaJadranka JoksimovićNebojša StefanovićNela KuburovićPoglavlje 24\nEU ima mnogo da ponudi NATO-u\nDitman: Srbija se menja zbog sebe, a ne zbog Brisela\nDimitrov: Nemamo ništa da dobijemo ako susedi ne uspeju\nEWB 10. 07. 2018. 11. 07. 2018.\nLideri EU: Ponašaćemo se kao jedan, štitićemo interes Unije\nEWB 29. 03. 2017. 29. 03. 2017.\nPoslanici Evropskog parlamenta izjavili su da žele da vide povlačenje specijalne policije i svih jedinica vojske i… https://t.co/dIQh4DMcPF


Svet - Novosti dana - 25.02.2019 | Sputnjik Srbija\nPripadnici opozicije su počeli da gađaju kordone policije „molotovljevim koktelima“ na mostu „Simon Bolivar“ na granici sa Kolumbijom, javlja dopisnik Sputnjika sa lica mesta.\nBrazil ne namerava da predstavi SAD svoju teritoriju za vojnu operaciju protiv Vlade Venecuele, rekao je u intervjuu televiziji „Globo“ potpredsednik Brazila Antonio Hamilton Murao, koji se nalazi u Bogoti na sednici Grupe Lima.\nNaoružana grupa je napala položaj venecuelanske Nacionalne garde na granici sa Kolumbijom, saopštila je vojska Bolivarske Republike.\nGutereš pozvao Rusiju i SAD da produže START 3\nGeneralni sekretar Ujedinjenih nacija Antonio Gutereš pozvao je SAD i Rusiju da očuvaju Sporazum o smanjenju i ograničenju strateškog ofanzivnog naoružanja i nakon 2021. godine i da razmisle o daljem smanjenju nuklearnog arsenala.\nPotpredsednik Parlamenta Bavarske Markus Rinderšpaher je pozvao da se poveća broj časova ruskog jezika u nemačkim školama, piše list „Zidojoče cajtung“.


Javna kampanja ”Građani i novinari zajedno u borbi za istinu” održana je danas u Tuzli povodom 3. maja – Svjetskog dana slobode medija.\nKampanju je organizovalo Vijeće za štampu u BiH, u saradnji s Omladinskom novinskom asocijacijom u BiH (ONAuBiH) i Asocijacijom srednjoškolaca u BiH (ASuBiH).\nCilj kampanje je upoznati i potaknuti građane da koriste svoje pravo i šalju žalbe Vijeću za štampu u BiH na neprofesionalno medijsko izvještavanje, ali i da se informišu o stanju medijskih (ne)sloboda u BiH, sve češćim prijetnjama i napadima na novinare i važnosti poštivanja ustavom zagarantovanog prava na slobodu izražavanja, saopšteno je iz Vijeća za štampu BiH.\nVolonteri Lokalnih timova ONAuBiH i ASuBiH građane Tuzle su informirali o njihovom pravima kroz pojašnjenje žalbene procedure Vijeća za štampu u BiH. Također, dijeli su informativne letke putem kojih su se građani mogli upoznati sa Kodeksom za štampu i online medije u BiH.\nOsim Tuzle, kampanja "Građani i novinari zajedno u borbi za istinu" održana je i u Banja Luci, Bihaću, Brčkom, Cazinu, Gacku, Goraždu, Istočnom Sarajevu, Mostaru, Posušju, Sarajevu, Travniku, Trebinju, Tuzli i Zenici.


Tag / Stiv Džobs / Vesti online\nKada je jedan korisnik mreže Quora želeo da sazna nešto više o istoriji iPhonea, na njegovo pitanje odgovorio je Brajan Merčant lično, autor knjige "The One Device", i svetu razotkrio manje...\nVestionline, Delo.sl 0 komentara\nDelo: Zapad nema predstavu šta da radi s Putinom\nZapad je u sve većem strahu kad je reč o Rusiji na čelu sa predsednikom Vladimirom Putinom, piše slovenački list "Delo".\niPhone i iPad uređaji, koje na reklamnim fotografijama predstavlja kompanija Apple, uvek prikazuju isto vreme - 9 sati i 41 minut.\nŠta znači slovo "i" u Eplovim proizvodima?\nPrvi "i" uređaj koji je kompanija tehnološki gigant iz Kupertina proizveo bio je iMac. Lansiran 1998, ovaj računar obeležio je početak modernog Epla.\nProducenti vređali Leonarda Dikaprija\nStiv Džobs pogrešio u vezi "ajfona"\nPredstavljanje "ajfona 6" i "ajfona 6 plus" sa ekranom od 5.5 inča izgleda je pokazalo da je osnivač kompanije Epl, Stiv Džobs, pogrešio kada je 2010. godine rekao "da niko ne želi da kupi...


Jelisaveta pristala da glumi u drugoj sezoni serije "Ubice mog oca" ali pod jednim uslovom! - PRess Serbia | PR PRess team\nGlumica Jelisaveta Orašanin je prstala da glumi u drugoj sezoni serije “Ubice mog oca”, ali pod jednim uslovom..\nOna ne želi da ima seks-scene sa bivšim dečkom Vukom Kostićem.\nU seriji će se pojaviti u ulozi prostitutke Tijane, ali ekspliciitnih kadrova ovoga puta neće biti.\n– Jelisaveta ništa ne prepušta slučaju. Ona je u prvoj sezoni uzburkala javnost kada je sa kolegom Peđom Bjelcem dočarala erotske trenutke i to je odlično prošlo kod publike. Ni u prvom delu sa Vukom nije imala scene seksa, ali se jeste pred njim pojavljivala u vešu. Iako su se neki ponadali, da će njih dvoje u nastavku biti bliski, od toga nema ništa – rekao je izvor “Kurira” blizak glumici i dodao:\n– Ona je odmah rekla da ne želi nikakve intimne kadrove sa bivšim dečkom. Naravno, sa ekipom serije lako je postigla dogovor. Kako sam čuo, ona se u drugoj sezoni neće često pojavljivati, već pred kraj, ali je u trećoj sezoni očekuje veća minutaža u seriji – završava dobro obavešten izvor.\nTagovidruga sezona jelisaveta orašanin Ubice mog oca


Zatvorene blokirane liste - blokirana volja građana - Biram koga biram\nZatvorene blokirane liste – blokirana volja građana\nPored toga što je Srbija jedna izborna jedinica, što nema komunikacije između građana i poslanika, što građani zapravo samo glasaju, a ne biraju, jedna od najvećih mana postojećeg izbornog sistema je takozvana zatvorena blokirana izborna lista.\nKod zatvorenih blokiranih izbornih lista birači nemaju nikakav uticaj na redosled poslanika, niti na to ko će sa liste postati poslanik, pa se one u evropskim državama retko i koriste. U upotrebi su češće otvorene liste ili zatvorene neblokirane.\nPrimenom zatvorenih blokiranih lista građani su pretvoreni u glasačku mašineriju bez uticaja na izbor poslanika. Drugim rečima, birači ne biraju već samo glasaju.\nUkoliko bi se izborni sistem zasnivao na otvorenim listama i takozvanom preferncijalnom glasanju i uticaj birača na izbor kandidata bi bio veći. Primenom otvorenih, a ne blokiranih izbornih lista, birači bi imali mogućnost da odlučuju o tome koji kandidat će biti izabran u parlament.\nOd 45 zemalja na tlu Evrope, pored Srbije, zatvorene blokirane liste u upotrebi su u još samo 8 zemalja. Međutim, od 9 evropskih država u kojima birač nema nikakav uticaj na odabir kandidata, samo u dve je država jedna izborna jedinica – u Srbiji i Crnoj Gori.\nU Srbiji ključni nedostaci izbornog sistema proizilaze upravo iz kombinovanja dva izborna instituta, koje gotovo da nigde drugde ne postoji: zatvorenih blokiranih izbornih lista i jedne izborne jedinice. Zbog toga nam je potrebna hitna reforma izbornog sistema.


Top zdravljeDiabetika Archives - Page 17 of 32 - Top zdravlje Diabetika Archives - Page 17 of 32 - Top zdravlje\nAko se pitate kada, kako i koliko treba da govorite o svojoj bolesti, saznajte šta savetuju naši stručnjaci… Svi tragamo za ljubavlju i partnerom koji bi nam je mogao pružiti.…\nDa li se i vi prevrćete u krevetu i do kasno u noć brojite ovce? Otkrijte šta uzrokuje nesanicu, obezbedite sebi mirnu noć, a s njom i bolju kontrolu glikemije…\nDiabetikaIshrana i zdravlje\nOvaj neprijatni simptom najčešće je posledica manjih zdravstvenih problema, mada ga ponekad uzrokuju i oscilacije šećera, promene u ishrani radi bolje kontrole bolesti, te upotreba nekih antidijabetika. Osobama s dijabetesom…\nOsobe s dijabetesom imaju 60% veći rizik za razvoj ovog poremećaja, upozoravaju stručnjaci. Upoznajte se s najvažnijim merama prevencije i počnite da ih primenjujete – već danas! Odavno je poznato…\nKrvni pritisak – Fitoterapeut preporučuje…\nU borbi s hipertenzijom, odlične rezultate pokazala je čajna mešavina gloga, imele, valerijane i hajdučke trave, a evo i zašto: Glog Glog ima izuzetno blagotvoran uticaj na koronarne krvne sudove,…\nRegulišite krvni pritisak\nHipertenzija i dijabetes često idu ruku podruku. Da biste se suprotstavili ovom opasnom tandemu, veoma je važno da vodite računa o pravilnoj ishrani. Prema istraživanjima, hipertenzija se javlja dva puta češće…\nNefropatija ne mora biti bauk\nDijagnoza u ranom stadijumu od presudnog je značaja za lečenje ovog teškog oboljenja, ali čak i kada se otkrije u fazi koja ukazuje na bespovratno oštećenje bubrega, postoji mnogo načina…\nPravilno se hranite, svakodnevno ste fizički aktivni, redovno proveravate nivo glukoze u krvi, a ipak ne uspevate da izbegnete skokove i padove šećera. Otkrijte šta su uzroci loše glikoregulacije. Greške…\nKako uzimanje dvostruke doze lekova utiče na dijabetičare\nDa li će dvostruka doza lekova dvostruko sniziti nivo šećera u krvi? Ovo je opasno – postoji mogućnost da će nivo glukoze kritično opasti. Ako vam je nivo šećera u…\nAlkohol može doprineti snižavanju nivoa šećera u krvi, ali način na koji se to dešava vrlo je nepredvidiv i nestalan, te se svakako ne može smatrati pouzdanim načinom kontrolisanja glukoze.…\nKIM NA RUSKI NAČIN\nNaš predlog za današnji doručak: Mafini s mekinjama\nOtkrijte tajne negovanog izgleda iz svih krajeva sveta\nNapunite baterije načinom ishrane!\nPredlog za ručak: Krmenadle u sosu od praziluka\nProklijala pšenica leči depresiju\nRedovna kontrola spasava život


Masovna vakcinacija na koronavirus | Beogradske vesti\nNa konferenciji za novinare Kriznog štaba za zaštitu zdravlja stanovništva od zarazne bolesti COVID-19 najavljeno je danas da se masovna vakcinacija u Srbiji očekuje u prvom kvartalu 2021. godine, a da će do kraja 2020. godine stići određena količina vakcina, koja će biti namenjena zdravstvenim radnicima, policiji i vojsci.\nPrecizirano je da se 350.000 doza vakcina očekuje do marta sledeće godine.\nObavestili su da je stiglo juče 20 doza ruske vakcine Sputnjik, a da će Agencija za lekove i medicinska sredstva (ALIMS) ovih dana izvršiti njeno ispitivanje, kao i da je Fajzer predao dokumentaciju za odobrenje vakcine.\nUpozoreno je da se očekuje da pik trećeg talasa u Srbiji bude dostignut u periodu od 15. do 20. decembra i da će nakon toga početi situacija da se smiruje, a posebno u Beogradu, gde je već počeo da opada broj obolelih.\nPrevious post:Izvršen inspekcijski nadzor povodom eksplozije u Aberdarevoj ulici\nNext post:U naredne dve nedelje isplati jednokratna pomoć penzionerima od 5.000 dinara


Microsoft Lumia 640 dostupan za rezervaciju u Evropi\nmar 07, 2015Microsoft, Top Vijesti, Uncategorized\nOve godine smo na MWC-u vidjeli ne jedan, već dva nova Lumia smartphonea, Microsoft Lumia 640 i njegov veći brat Lumia 640 XL. Samo nekoliko dana kasnije, telefoni su već bili dostupni za rezervaciju u Microsoft poslovnicama za Njemačku, Francusku i Veliku Britaniju.\nMeđutim, postoje neke zanimljive nedosljednosti kada su u pitanju ponude ovih poslovnica. Naime, u Njemačkoj i Francuskoj ponuđena je Dual-Sim verzija uređaja, dok je poslovnica u Velikoj Britaniji ponudila verziju, kako se čini, sa jednom SIM karticom.\nOno što je još zbunjujuće su razlike u cijeni. Njemačka poslovnica, koja je među prvima i dostavila uređaj za rezervaciju, postavila je cijenu od 159€, dok na Francuskoj web stranici smartphone košta 179€. Razlog ovome bi mogao biti porez, ali činjenica da je single-SIM model ponuđen za 236€ u Velikoj Britaniji je prilično zagonetna. Svi uređaji su opisani kao LTE- omogućeni.\nU Velikoj Britaniji, Lumia 640, će biti dostupan početkom 7. aprila, dok u Njemačkoj i Francuskoj uređaj se očekuje tek od 16. aprila.\nIako je sve ovo pomalo čudno i zbunjujuće, po pitanju verzija i cijene uređaja, jasno je da Microsoft ne želi gubiti vrijeme kada je u pitanju izbacivanje telefona na tržište.\nHTC A55 će biti predstavljen kao HTC One E9 sa QuadHD ekranom Samsung je druga po redu najvrijednija kompanija na svijetu


Obrazovanje u vreme pandemije - National Geographic Srbija\nFoto: Jessica Lewis/Unsplash\nKako je ocenjen sistem obrazovanja u Srbiji od strane UNICEFa?\nSrbija je poslednjih desetak godina puno radila na poboljšanju pristupa obrazovanju, gde se i vidi napredak, počevši od predškolskog vaspitanja i obrazovanja. Međunarodne procene, uključujući poslednje PISA rezultate pokazuju da su rezultati učenja uglavnom stabilni poslednjih godina, sa malim poboljšanjima među učenicima sa najviše uspeha. Međutim, napredak nije bio ujednačen među svim grupama učenika, pa veliki deo učenika u Srbiji i dalje završava školovanje bez ovladavanja osnovnim kompetencijama potrebnim za dalje obrazovanje i život.\n: Čak 40 odsto petnaestogodišnjaka u Srbiji nije postiglo osnovni nivo pismenosti u školi, pokazalo je poslednje PISA testiranje.\nTokom 2019. godine u partnerstvu Organizacije za ekonomski razvoj i saradnju (OECD) i UNICEF-a, a na zahtev i u uskoj saradnji sa Ministarstvom prosvete, nauke i tehnološkog razvoja (MNPTR) u Srbiji urađen je Pregled OECD-a u oblasti evaluacije i procene u obrazovanju. Ovaj pregled je urađen sa ciljem da posluži MPNTR u izradi nove nacionalne strategije obrazovanja i treba da pomogne Srbiji da što uspešnije sprovede obećavajuće javne politike i prakse kako bi učenicima pružila podršku u učenju. Preporuke se odnose na unapređenje ocenjivanja učenika, sistema završnih ispita, mehanizam evaluacije škola, jačanje rukovodstva škola, modernizaciju nastavničke profesije i pružanje podrške koja je školama potrebna da bi svoje učenike pripremile za uspeh u privredi zasnovanoj na kreativnosti i znanju. Predloženi pravci delovanja stavljaju nastavu i učenje u prvi plan, tako da ocenjivanje učenika, procena rada nastavnika, vrednovanje ustanova i vrednovanje sistema zajedno doprinose krajnjem cilju — da se učenici na različite načine podrže u učenju.\nDa li postoje neke smernice za obrazovanje u kućnim uslovima u toku pandemije?\nNa početku Kovid krize MPNTR, zavodi, škole, nastavnici i učitelji, svako iz svog domena su brzo reagovali i organizovali nastavu na daljinu koja je zamišljena kao kombinovanje TV nastave, interakcije nastavnika i učenika kroz digitalne učionice i online platforme i samostalno učenje učenika. Smernice za obrazovanje na daljinu tokom pandemije je školama slalo Ministarstvo prosvete. Te smernice su se odnosile na organizovanje nastave u novim okolnostima, ukazivale na dostupne resurse i emitovanje nastavnih sadržaja na TV i upućivale na organizaciju nastave u on-lajn okruženju. Od samog početka nije bila ideja da se nastava na daljinu svede na gledanje TV-a, već da se emitovanjem ključnih nastavnih sadržaja na TV-u obezbedi dosezanje do najvećeg broja učenika koji možda ne bi mogli da se uključe u onlajn nastavu. Prema raspoloživim podacima, ovo je bio veoma dobar pristup imajući u vidu nivo pokrivenosti internetom i dostupnost IT uređaja. Nastavnici su bili ohrabreni da koriste sve materijale koji su dostupni i da ih uklope u svoje digitalne učionice u kojima imaju interakciju sa svojim učenicima.\nObrazovanje na daljinu neće i ne može u potpunosti da zameni klasično obrazovanje. Ipak, posle Kovid-a klasično obrazovanje neće biti isto i sasvim je sigurno da će učenje na daljinu biti mnogo više zastupljeno i da bi trebalo uložiti maksimalne napore da se u narednom periodu razviju svi aspekti ovog sistema, da se izmene zakoni i doradi zakonska regulativa.\nTrenutno se u Ministarstvu prosvete i nadležnim zavodima razvija plan za obrazovanje na daljinu u slučaju kada je obustavljen neposredni rad sa učenicima i kada praktično ovaj vid obrazovanja postaje formalni obrazovni proces organizovan putem različitih medija u slučaju kada nastavnik i učenik ne dele isti fizički prostor. Puno se razgovara o naučenim lekcijama. Čini se dalji koraci zahtevaju proces planiranja promena na tri osnovna nivoa: pedagoškom, tehnološkom i organizacionom. Pored razvoja sistema za upravljanje učenjem na nacionalnom i nivou škole koji koriste svi nastavnici i učenici, važno je da škole imaju dovoljan broj uređaja, da imaju stabilan pristup internetu, da razvoj škole uključuje digitalne tehnologije i da nastavnici imaju podršku da u nastavi koriste digitalne tehnologije. U narednom periodu važno je da škole pažljivo planiraju aktivnosti, tako da nedeljni plan aktivnosti bude prilagođen uzrasnim karakteristikama učenika i da se obavezno vodi računa o vremenskom opterećenju učenika. Takođe, treba imati u vidu da je deci iz osetljivih grupa potrebna veća podrška škole, učitelja, nastavnika, psihologa i pedagoga kad je učenje u pitanju i tu treba koristiti sve one mehanizme i dodatnu podršku koja inače postoji u našem sistemu obrazovanja, samo sada u digitalnom okruženju.\nSigurno je da treba iskoristiti sve ono što je tokom pandemije razvijeno i razviti dodatne resurse koji bi činili bazu digitalnih resursa za škole kao mesta gde će se skladištiti digitalni obrazovni resursi sa otvorenim pristupom. Ovde bi korisnici mogli da pronađu i preuzmu didaktičke materijale u skladu sa nastavnim planom i programom, a koji se mogu u datom obliku koristiti u učionici, ili modifikovati i prilagoditi različitim kontekstima i potrebama (uključujući i učenje na daljinu). Ovakvi materijali bi predstavljali podršku kombinovanom učenju za učenike (blended learning), zato što bi mogli da se koriste kako u učionici, tako i kod kuće.\nKoliko je važno stimulativno okruženje?\nBrižno okruženje u porodici je od ključne važnosti za decu, još od rođenja. Deca uče od svojih roditelja i kroz stalnu interakciju sa njima. Roditelji su prvi učitelji svojoj deci. Ono sto je za malu decu priča, čitanje, pevanje, kasnije prelazi u razgovore, zajedničko učenje i stalnu podršku. Roditeljska podrška je veoma važna za uspeh dece u učenju i za nastavak školovanja, o čemu govore mnogi naučni podaci.\nS druge strane, prilike za učenje i samo okruženje u kome deca žive je takođe važno. Važno je da li deca imaju knjige, da li imaju prilike da posećuju kulturne manifestacije, da li ko ima da im pomogne u učenju, da li imaju mogućnosti da prošire znanje kroz neke vannastavne aktivnosti, da upražnjavaju sport..\nSituacija tokom pandemije je naglasila važnost stimulativnog okruženja i roditeljske podrške. Dok smo bili u svojim domovima, od roditelja se očekivalo da pomognu deci da organizuju svoje vreme i učenje, da ublaže stres koji je nametnula nova realnost i nedostatak interakcije sa društvom koji je neophodan. I sve te nove uloge nisu bile lake za roditelje – trebalo je da rade od kuće, da koordinišu učešće u nastavi, da pomažu u ostvarivanju nastave, pisanju domaćih zadataka.. Što su deca bila mlađa, roditeljska uloga je bila naglašenija.\nKod dece iz osetljivih grupa, situacija je bila dodatno komplikovana zahtevima u pogledu digitalnih kompetencija, koje su bile neophodne da bi se pomoglo deci da bi se uključila u nastavu na daljinu. Višečlane porodice su imale dodatne izazove i trebala im je dobra organizacija da bi sva deca pratila nastavu preko TV-a, a u pojedinim porodicama deca nisu bila uključena u online nastavu zato što nije bilo dostupnih digitalnih uređaja.\nDa li i koliko nastavničkoj praksi može da pomogne modena tehnologija?\nViše nego ikada vidimo koliko je naša sadašnjost a i budućnost obeležena tehnologijom i koliko su digitalne kompetencije zaista ključne kompetencije za 21. vek.\nPoslednjih godina digitalizacija u obrazovanju predstavlja značajan deo nacionalnih napora u reformi obrazovnog sistema. Protekle godine su bile usmerene na izgradnju kapaciteta za IKT u školama i stvaranje ključnih institucionalnih kapaciteta, uključujući jačanje samog Ministarstva prosvete i relevatnih zavoda da se bave ovom temom. Tako je npr. u Zavodu za vrednovanje obrazovanja i vaspitanja uspotavljen je Centar za obrazovne tehnologije.\nNapori u digitalizaciji su povezani sa usvajanjem novog kurikuluma iz 2018. godine koji je zasnovan na ishodima, a koji je uveden kako bi se podržao razvoj kompetencija učenika za celoživotno učenje. Zavod za unapređivanje obrazovanja i vaspitanja (ZUOV) je odigrao veliku ulogu u uvođenju digitalnih udžbenika i jačanju digitalnih kompetencija nastavnika, uključujući i uspostavljanje Nacionalnog online portala za obrazovanje nastavnika koji je naročito opravdao svoje postojanje od početka pandemije i prelaska na online modelitete rada.\nZUOV je obučio skoro 50,000 nastavnika (više od 50 odsto svih nastavnog osoblja) za primenu novog kurikuluma a kroz program jačanja digitalnih kompetencija obučeno je 23.600 nastavnika. Za ove namene sredstva su uložena iz nacionalnog budžeta, EU sredstava a pomogao je i UNICEF. Još treba istaći i to da je uveden reformisani predmet informatike u osnovnim i srednjim školama, a uvodi se i predmet Digitalni svet od prvog razreda osnovne škole od septembra 2020.\nSve ove aktivnosti koje su se realizovale poslednjih godina su imale veliki značaj tokom Kovid krize, naročito kad je spremnost nastavnika u pitanju. Kao što smo svi mi morali da naučimo da koristimo razne digitalne alate da bi uopše mogli da radimo od kuće, tako su i nastavnici morali da se ubrzano uvežbaju u korišćenju digitalnih tehnologija. Stresa je u velikoj meri bilo kod nastavnika, što je i pokazalo praćenje Zavoda za unapređivanje obrazovanja i vaspitanja. To ne bi trebalo da nas čudi, imajući u vidu da je digitalno okruženje ipak novo za nastavnike, da još uvek nisu dovoljno ovladali tehnologijama.\nPodaci pokazuju da još puno treba uložiti u izgradnju digitalnih kompetencija nastavnika da bi se obezbedila interakcija između učenika i nastavnika kroz grupni rad u online okruženju i da bi prelazak na "on-line mode" bio jednostavniji i da bi mogao da se dešava češće, čak i u redovnim okolnostima.\nKako inkluzivno školstvo funkcioniše za vreme epidemije?\nPodaci pokazuju da su se škole relativno dobro snašle tokom prošle školske godine. Izveštaj koji je pripremio Institut za psihologiju praćenje načina učešća i proces učenja učenika iz osetljivih grupa tokom ostvarivanja obrazovno-vaspitnog rada učenjem na daljinu tokom pandemije Covid -19 koji je nastao na osnovu rezultata pračenja učenja na daljinu koje su realizovali MPNTR i UNICEF tokom aprila meseca, pokazao je da je najveći broj učenika u Srbiji bio uključen u sprovođenje učenja na daljinu.\nUčenici su pratili emitovanje nastavnih sadržaja na TV-u i koristili su onlajn platforme za učenje, a jedan deo učenika je bio uključen na alternativne načine. U osnovnim i srednjim školama ovi oblici učenja uključivali su 99 odsto učenika, a u školama za obrazovanje učenika sa smetnjama u razvoju obuhvat je bio 93 odsto. Međutim, velike su razlike između vrsta škola, kako u pogledu uključenosti u učenje na daljinu, tako i u pogledu dominantnih kanala komunikacije. TV časove pratila je većina učenika osnovnih škola, skoro dve trećine srednjoškolaca i otprilike četvrtina učenika iz škola za obrazovanje učenika sa smetnjama u razvoju. S druge strane, gotovo svi srednjoškolci, 85 odsto osnovaca i nešto više od polovine učenika iz škola za obrazovanje učenika sa smetnjama u razvoju, uključeni su u nastavu i učenje putem platformi.\nRezultati istraživanja Praćenje načina učešća i proces učenja učenika iz osetljivih grupa tokom ostvarivanja obrazovno-vaspitnog rada učenjem na daljinu tokom pandemije Covid -19 pokazuju da manje od 2 odsto učenika u osnovnim i srednjim školama dobijalo alternativne oblike podrške, kao što je npr. štampani materijal tamo gde porodice nisu bile u mogućnosti da se na drugi način uključe. U školama za učenike sa smetnjama u razvoju 7 odsto učenika nije bilo uključeno u obrazovanje na daljinu. Učenje na daljinu je u osnovnim školama uključilo 83 odsto učenika iz romskih porodica kojima je potrebna dodatna podrška u obrazovanju, a 56 odsto učenika je pratilo TV ili online predavanja, 27 odsto je bilo uključeno u alternativne oblike podrške, dok 17 odsto učenika nije uključeno u nastavu na neki od načina. U srednjim školama 91 odsto učenika iz ove ranjive socijalne grupe pokriveno je učenjem na daljinu. Od ukupnog broja ovih učenika, gotovo 74 odsto pratilo je nastavu TV-u ili na mreži, a gotovo 17 odsto učestvovalo u obrazovanju na daljinu kroz alternativne oblike podrške, dok 9 odsto nije uključeno.\nDa bi se smanjio digitalni jaz i imajući u vidu raspoložive podatke, Ministarstvo prosvete je sa UNICEF-om razradilo koncept školskih biblioteka obrazovnih tehnologija, koje će predstavljati podršku za učenike i nastavnike, naročito u nerazvijenijim opštinama u školama gde je veliki broj dece iz osetljivih grupa. Da bi se nadoknadilo ono što je propušteno u prethodnom polugođu, razrađuju se načini podrške školama za sprovođenje vannastavnih aktivnosti za podršku u učenje i razvoj digitalnih veština za decu iz osetljivih grupa. Već je najavljena podrška EU za ove potrebe a veliki broj privatnih kompanija i drugih donatora je već uključen.\n: Aleksandar Kovačević, koji radi u OŠ "Sreten Lazarević" u Prilikama i u ivanjičkoj Gimnaziji, pokrenuo je projekat pčelarstva za učenike od petog do osmog razreda.\nzuti-okvir Pandemija Epidemija COVID-19 Obrazovanje UNICEF Škola korona virus Škola


NIJE USPELA EKONOMSKA IZOLACIJA RUSIJE: 17.000 gostiju iz 140 zemalja sveta na samitu u Sankt Peterburgu (FOTO) | Najnovije vesti - Srbija danas\n06.06.2019. • 13:47 Srbija Danas/Sputnjik\nU Sankt Peterburgu je startovao trodnevni Međunarodni ekonomski forum na kome će učestvovati i predstavnici vlasti iz Srbije i Republike Srpske.\nUkupno 17 hiljada gostiju iz Rusije i 140 zemalja sveta. Učesnici će, pre svega, razgovarati o pitanjima ekonomije i biznisa, a takođe među glavnim temama su i energetika, transport, svetski problemi, korišćenje digitalnih tehnologija u privredi i međunarodnoj saradnji.\nKako su istakli u ruskom Ministarstvu spoljnih poslova, program je toliko opširan da se ne može govoriti ni o kakvoj ekonomskoj izolaciji Rusije. To potvrđuje i ogroman broj gostiju iz inostranstva, među kojima su šefovi velikih kompanija i svetski političari i lideri.\nJedan od glavnih gostiju Peterburškog ekonomskog foruma je predsednik Kine Si Đingping, koji je u rusku severnu prestonicu doputovao u okviru svoje zvanične posete Rusiji. Među visokim gostima je i generalni sekretar Ujedinjenih nacija Portugalac Antonio Gutereš.\nSa njim će se sresti predsednik Rusije Vladimir Putin i šef ruske diplomatije Sergej Lavrov. Uoči foruma on je dao intervju u kome je rekao da Rusija ne stavlja politiku iznad ekonomije i čini sve da izgradi korisne odnose sa drugim zemljama, čak i u uslovima sankcija.\nPutin će u četvrtak imati i niz bilateralnih sastanaka sa šefovima stranih delegacija na marginama foruma, i to sa predsednikom Bugarske Rumenom Radevom, premijerom Slovačke Peterom Pelegrinijem i premijerom Jermenije Nikolom Pašinjanom. Takođe, ruski lider će nastaviti razgovore započete u Moskvi sa predsednikom Kine.\nRusko Ministarstvo spoljnih poslova je saopštilo da će ruski ministar spoljnih poslova Sergej Lavrov takođe imati niz bilateralnih sastanaka sa kolegama iz inostranstva, a susret sa srpskim šefom diplomatije Ivicom Dačićem planiran je za petak, 7 jun.\nSrpski ministar energetike Aleksandar Antić održaće niz sastanaka u Sankt Peterburgu, a ključan je sastanak sa šefom "Gasproma" Aleksejom Milerom. Antić je uoči puta u Rusiju izjavio da sve u vezi sa "Turskim tokom" teče po planu i da će taj projekat u linijskom delu kroz Srbiju do granice sa Mađarskom biti realizovan do kraja ove godine.\nMinistar trgovine, turizma i telekomunikacija Rasim Ljajić će se, između ostalog, sastati sa ministarkom trgovine Evroazijske ekonomske unije Veronikom Nikišinom, sa kojom će razgovarati o dinamici potpisivanja i stupanja na snagu Sporazuma Srbije i Evroazijske ekonomske unije o slobodnoj trgovini, koji bi prema ranijim najavama trebalo da bude potpisan u oktobru ove godine.\nMinistar za inovacije i tehnološki razvoj Nenad Popović takođe boravi u dvodnevnoj poseti Sankt Peterburgu. Prvog dana foruma Popović će govoriti na panelu "Rusko-evropski odnosi danas i sutra: izazovi i mogućnosti za ekonomsku saradnju", a drugog dana foruma će učestvovati u panel diskusiji "Stvaranje kadrova za prelazak na ekonomiju budućnosti". Tokom trajanja ekonomskog foruma Popović će imati i niz bilateralnih sastanaka sa ministrom spoljnih poslova Mađarske Peterom Sijartom, ruskim ministrom poljoprivrede Dmitrijem Patruševim, direktorom ruske državne korporacije „Rosatom“ Aleksejem Lihačovim, predsednikom Republike Čavušije Mihailom Ignjatjevim i drugim predstavnicima država i liderima kompanija u oblasti inovacija i digitalne ekonomije iz Evrope, SAD, Kine i drugih zemalja.\nIz kabineta predsednice Republike Srpske Željka Cvijanović saopšteno je da će ona tokom posete Sankt Peterburgu razgovarati sa vršiocem dužnosti gubernatora Peterburga Aleksandrom Beglovim i da će tom prilikom potpisati mapu puta aktivnosti za realizaciju spiska prioritetnih pravaca saradnje između Vlade Sankt Peterburga i Republike Srpske.\nSrpski član Predsedništva BiH Milorad Dodik izjavio je da će na predstojećem sastanku sa ruskim ministrom spoljnih poslova razgovarati o saradnji Republike Srpske i BiH sa Rusijom i globalnim regionalnim pitanjima, te da će ga upoznati o zastojima u formiranju vlasti na nivou BiH. Dodika očekuje i niz sastanaka sa predstavnicima određenih banaka i kompanija zainteresovanih za poljoprivredne proizvode iz Republike Srpske, a u najavi je i susret sa predstavnicima Katara, sa kojima će razgovarati o saradnji i mogućim investicijama.\nJedna od važnih tema biće i gasifikacija Republike Srpske, koja je već počela, kako je rekao, u Bijeljini.\nNa ekonomskom forumu u Sankt Peterburgu učestvovaće i srpski glumac i producent Miloš Biković, koji bi u petak, 7. juna, trebalo da potpiše protokol o saradnji na projektu "Tesla" sa ruskom televizijom STS i "Nacional medija grupom". Ruska televizija je zainteresovana da uloži novac u projekat o srpskom naučniku.\nTagovi: Rusija, Sankt Peterburg, samit, Ekonomija, izolacija, Antonio Gutereš


Predlog o proglašenju 11. jula za dan žalosti u BiH zbog genocida u Srebrenici - zakasnio\nPredlog o proglašenju 11. jula za dan žalosti u BiH zbog genocida u Srebrenici – zakasnio\nBeta 7. jula 2021. 16:45\nPredsedavajući Saveta ministara Bosne i Hercegovine (BiH) Zoran Tegeltija izjavio je danas na sednici Predstavničkog doma Parlamentarne skupštine BiH da Savet ministara, zbog objektivnih i proceduralnih razloga, nije bio u prilici da razmatra odluku o eventualnom proglašenju 11. jula za Dan žalosti u BiH zbog genocida u Srebrenici 1995.\nNa poslaničko pitanje zašto Savet ministara nije doneo odluku da se 11. jul proglasi danom žalosti na teritoriji BiH, kao što je to bio slučaj od 2015. do 2019. godine, Tegeltija je obrazložio da je Ministarstvo spoljnih poslova BiH tek 6. jula kasno popodne dostavilo predlog te odluke, preneo je Radio Slobodna Evropa.\nUoči obeležavanja 26. godišnjice zločina, 11. jula, kada će u Memorijalnom centru Srebrenica – Potočari biti ukopani posmrtni ostaci 19 žrtava, genocid u Srebrenici osudili su parlamenti Kosova i Crne Gore.\nSkupština Kosova danas je usvojila Rezoluciju o Srebrenici kojom se osudjuje genocid srpskog režima u Srebrenici nad pripadnicima bošnjačkog naroda, potvrdjuje masakr nad više od 8.000 bošnjačkih muškaraca i dečaka i oštro osudjuje negiranje genocida.\nRezolucijom se predvidja da se na Kosovu 11. jul proglasi Danom sećanja na genocid u Srebrenici.\nU Skupštini Crne Gore na predlog Bošnjačke stranke i uz podršku opozicione Demokratske partije socijalista (DPS), Rezolucija o zabrani negiranja genocida u Srebrenici usvojena je 17. juna.\nTom Rezolucijom Skupština Crne Gore potvrdjuje da je u Srebrenici počinjen genocid u julu 1995. godine, u kojem je stradalo više od 8.000 civila bošnjačke nacionalnosti i osudjuje izjave, postupke i politike koje negiraju ili dovode u pitanje da se u Srebrenici desio genocid, a 11. jul se proglašava Danom sećanja na žrtve Srebrenice.\nSkupština Srbije je 2010. usvojila Deklaraciju o Srebrenici kojom se „najoštrije osudjuje zločin nad bošnjačkim stanovništvom Srebrenice u julu 1995, na način utvrdjen presudom Medjunarodnog suda pravde“ ali se ne spominje genocid.\nU Memorijalnom centru Srebrenica – Potočari, 11. jula biće obeležena 26. godišnjica genocida, kada će biti ukopani posmrtni ostaci 19 žrtava genocida počinjenog 1995. godine u Srebrenici, na istoku Bosne i Hercegovine.


Ne znači da će buduća vlada SAD-a ignorisati sve poteze Trumpove administracije, kaže profesor Daniel Serwer (Al Jazeera)\nProfesor na washingtonskom univerzitetu „Johns Hopkins“ Daniel Serwer izjavio je da vjeruje da će biti velikih promjena u američkoj vanjskoj politici po dolasku nove adminstracije i da će se budući predsjednik Joe Biden vratiti tradicionalnijoj američkoj politici na Balkanu.\n“To je davanje podrške teritorijalnom integritetu i suverenitetu svih država, uključujući Kosovo, Srbiju i Bosnu i Hercegovinu, ali ne znači da će buduća vlada ignorisati sve poteze Trumpove administracije”, kazao je Serwer za Glas Amerike, prenosi agencija FoNet.\nPrema njegovim riječima, Washington će ostati pri ideji da bi odnosi između Srbije i Kosova trebalo da budu normalizovani i možda će pokušati da dalje radi na ekonomskoj normalizaciji, u okviru koje je sporazum koji je Trumpova administracija potpisala u septembru u Bijeloj kući mali korak u pravom smjeru.\n“Poznato je da su, u osnovi, sve zemlje Balkana posvećene takozvanom mini Schengenu, a mislim da će za Kosovo i Srbiju biti lakše da ostvare ekonomsku normalizaciju ako to čine sve zemlje Balkana, odnosno ako to ne bude zasnovano samo na bilateralnoj osnovi”, kazao je Server.\nVučić ne želi da bude predsjednik koji će priznati Kosovo\nSerwer dodaje da očekuje i podsticaj za postizanje političkog sporazuma Srbije i Kosova zasnovanog na teritorijalnom integritetu i suverenitetu dvije države, ali ističe da nije siguran da je to moguće postići.\n“Iskreno govoreći, mislim da je Aleksandar Vučić sasvim jasno stavio do znanja da ne želi da bude predsjednik Srbije koji će priznati Kosovo kao nezavisnu i suverenu državu, a to je ono što je potrebno za stvarnu normalizaciju. Ako on to nije spreman, taj aspekt će biti odgođen na veliko razočaranje kosovskih vlasti”, kaže Serwer.\nNa pitanje da li vjeruje da bi Srbija i Kosovo mogli postići sporazum u narednih nekoliko mjeseci, kao što to najavljuju visoki zvaničnici Evropske unije, Serwer kaže da su diplomate plaćene da budu optimisti, ali da on to nije.\n“Nisam siguran kome bi u SAD-u taj posao mogao biti povjeren u narednih nekoliko mjeseci. Formiranje nove administracije potrajat će do proljeća i taj proces neće ići lako, tako da mislim da će za sve biti potrebno više vremena. Potrebno je da bude postignut dobar sporazum, a u ovom trenutku to možda još nije moguće”, rekao je Server.\nSerwer: Balkan neće biti prioritet za predsjednika Bidena\nKako će izgledati SAD nakon odlaska Donalda Trumpa? Ko su ljudi koji su glasali za Trumpa i šta možemo očekivati od njega u budućnosti? Do kakvih bi promjena prema Zapadnom Balkanu moglo doći s novim predsjednikom Bidenom?O ovim temama smo razgovarali sa Danielom Serwerom, profesorom na Univerzitetu Johns Hopkins.\nPolitičko pomirenje Srbije i Kosova u ovom trenutku ne izgleda moguće, ali ekonomski sporazum je dobra strategija.\n„Ako ne prizna Kosovo to će staviti Srbiju u tešku poziciju, biće suočena s konstantnim problemom koji naginje ka nacionalističkoj strani i to može biti prepreka za članstvo u Evropskoj uniji… Vučić bi mogao tražiti zauzvrat nešto od EU-a, možda bi tražio novac od SAD-a, ili možda brži ulazak u EU, Priština vrlo malo može […]


Rama: Nadam se brzom rešenju punom priznanju Kosova\nUkazao je da između Beograda i Tirane postoji saglasnost da se ne slažu oko ishoda”.\nJa mislim da je puno priznanje nezavisnosti Kosova jedino rešenje ovog dugog konflikta i jedini način da se prevaziđe krvava prošlost i sukobi kaže Rama.\nOcenio je da je sve u rukama dva predsednika i dve strane”, dodajući da je Albanija veoma zainteresovana da se dođe do rešenje. Istovremeno naglašava da Albanija ne govori u ime Kosova, već u korist Kosova.\nZnam da naša viđenja ne nailaze na odobravanje u Beogradu. Ali naše viđenje je da je puno priznanje najbolje za decu u Srbiji, na Kosovu, i na Balkanu -poručio je Rama.\nIz vašeg ugla se čini da Priština pravi korak napred i dva unazad, a iz ugla Prištine da Beograd pravi korak napred i dva unazad. To pokazuje da dijalog nije lak, već da je težak. Sva događanja su deo prirodnog puta, na kojem ništa nije lako tvrdi Rama.\nZnam da nije lako za mog prijatelja predsednika Sbrija i poštujem njegove napore, kao i što je definitivno priznao da pitanje Kosova ne može ostati kako jeste, jer status kvo ne bi doneo ništa građanima Srbije objasnio je Rama.\nNadam se da će Srbi na Kosovu i Albanci u Srbiji imati mnogo bolji život posle rešenja pitanja Kosova. Zzeleo bih da vidim da Albanci u Srbiji budu poštovani kao Srbi na Kosovu, što nije slučaj tvrdi Rama.


Vladimir Simin: Sve je spremno za veče kubansko - brazilske muzike\nU organizaciji Udruženja građana "Moj Apatin", u subotu, 17. marta, sa početkom u 20 sati, u velikoj sali Opštinskog kulturnog centra biće održano veče kubansko - brazilske muzike.\n- Na večeri kubansko - brazilske muzike nastupiće Aleksandar Dujin Orkestra sa specijalnim gostima Nevenom Reljin, vokalnim solistom, i perkusionistom koji dolazi sa kube Lazarom del Torom Vega. Ovo je jedinstven događaj za koji mislim da do sada nije bio organizovan u Apatinu. Aleksandar Dujin je poznati klavijaturista koji je dugi niz godina sarađivao sa Đorđem Balaševićem, potom tu je i Petar Radmilović je na bubnjevima. Sve su to akademski muzičari zbog čega se očekuje sjajno muzičko veče, rekao je za 025info Vladimir Simin, predsednik UG "Moj Apatin" i pozvao sve naše sugrađane da ne propuste ovaj jedinstven i nesvakidašnji događaj.\nPo rečima Vladimira Simina, u Udruženju se trude da održe tempo - jedan događaj mesečno, što im je do sada i polazilo za rukom (Festival kraft piva, Veče glomazne poezije Ramba Amadeusa i Dečiji bazara), ali da će od proleća promeniti pravac dešavanja.\n- Nećemo toliko organizovati muzičke projekte. Pokušaćemo da relazijemo neke projekte koji su od interesovanja za širu zajednicu, da ujedno promovišemo i turističke ponude Apatina. Ne bih u ovom trenutku otkrivao o čemu se radi, ali verujem da će svima biti zanimljivo.\nUlaznice za veče kubansko - brazilske muzike mogu se nabavi po ceni od 600 dinara u "Interbitu" (ul. Branka Radičevića 10 u Apatinu), a rezervacija karata kao i sve potrebne informacije možete dobiti na fejsbuk stranici Udruženja građana "Moj Apatin".\nTagovi: UG "Moj Apatin" veče kubansko - brazilske muzike Vladimir Simin\nGKUD Sombor gostovao u Mađarskoj\nČlanovi GКUD „Sombor“ su gostovali u Mađarskoj u gradu Baji, na poziv prijateljskog Plesnog društva „Šugovica“ (Sugovica Tánckör). Plesno...\nU subotu u Domu kulture Godišnji koncert GKUD-a Dunav iz Apatina\nU subotu, 15. decembra, sa početkom od 19 sati, u Velikoj sali Opštinskog kulturnog centra u Apatinu, biće...\nPored sopstvenog i prepoznatljivog istraživačkog stila koje su obeležile ideje izražene u brojnim radovima originalnih rešenja u različitim...\nU nedelju u prigrevačkom Domu kulture Godišnji koncert KUD-a Prigrevica\nU nedelju, 16. decembra, u Domu kulture u Prigrevici, sa početkom u 18 sati, održaće se Godišnji koncert...\nU galeriji Meander u Apatinu u petak, 14. decembra, sa početkom u 19 sati, biće otvorena izložba vitraža,...\nU petak u Kuli promocija knjige Valentine Vulić\nU petak, 14. decembra u Кuli biće održana promocija knjige „Dulsinejina pesma“, autorke Valentine Vulić, nastavnice srpskog jezika...


LORIST 2019. – Zeleni Sad\nPočetna » Vesti » LORIST 2019.\n19 oktobra, 2019 Vesti Nema komentara\nNa nedavno završenom 52. Međunarodnom sajmu „LORIST”, održanom na Novosadskom sajmu, svoje mesto među učesnicima pronašlo je oko 500 izlagača, kako iz zemlje, tako i iz inostranstva.\nKako organizatori navode na ovogodišnjem salonu, osim domaćina Srbije i Mađarske koja je predstavljena kao zvanični partner sajma, bilo je izlagača iz još 19 zemalja: Belgije, Bosne i Hercegovine, Brazila, Bugarske, Crne Gore, Hrvatske, Česke, Danske, Gruzije, Italije, Maroka, Nigerije, Rumunije, Rusije, Severne Makedonije, Slovačke, Slovenije, Tunisa i Ujedinjenih Arapskih Emirata.\nTokom trajanja sajma prikazan je izuzetno bogat program, a prisutnim posetiocima predstavljene su ponude iz asortimana lova, ribolova, turizma, sporta i ekologije. Na ovoj prestižnoj internacionalnoj manifestaciji priliku da se po prvi put nađe među učesnicima i izlagačima imalo je i naše Ekološko udruženje.\nPredstavljajući svoj dosadašnji rad, iz oblasti ekologije i zaštite životne sredine, Zeleni Sad je posetiocima sajma na svom štandu predstavio, već dobro poznat program Vertikalne Bašte, ali i nešto potpuno novo, kao što je projekat ̶ Eco Talk, čija se realizacija očekuje u toku narednog meseca.\nOvog puta nisu bili uskraćeni ni najmlađi posetioci sajma za koje je naše udruženje pripremilo poseban zabavni program. Osim stručnih tribina i edukativnih radionica o aktivnom sprovođenju otpadnog materijala, najmlađima je predstavljena i Eko bojanka 1, 2 i 3, gde su deca bila u mogućnosti da uplove u kreativnu avanturu sa našim legendarnim junacima Emom i Bokijem.\nNa kraju treba napomenuti da je ovogodišnji „LORIST“ za naše udruženje protekao veoma uspešno, ostvareni su kontakti, dogovorene saradnje za naredni period, što zapravo svima nama daje snažan vetar u leđa i dodatni podstrek da se dogodine ponovo pojavimo među izlagačima sajma. Poseban motiv da radimo i napredujemo u svojoj oblasti iskazuje podatak da je sajam iza sebe ostavio više od 35.000 posetilaca, odnosno 15 odsto više posetilaca u odnosu na prošlu godinu, što svakako pokazuje izvestan kvalitet kada su sajmovi ovakvog tipa u pitanju.\nProjekat Eko bojanka II\nIzabrani su studenti koji će učestvovati u projektu “Novosadska omladina za unapređenje ekološkog prava”\nEko bojanka III


Fon der Lajen: Ekonomska saradnja EU i Rusije sve teža – SLOBODNA VOJVODINA\nEkonomska saradnja Evrope i Rusije postaje sve teža, rekla je predsednica Evropske komisije Ursula fon der Lajen.\n„Brojni pokušaji sa naše strane u proteklih nekoliko godina da se poboljšaju odnosi sa Rusijom nisu imali uspeh kakav zaslužuju. Ekonomska saradnja je tokom vremena postala sve teža“, naglasila je Fon der Lajen, uz napomenu da je potrebno modernizovati rusku privredu.\nPrema njenim rečima, primetno je da privredi nedostaje ogromna količina neophodne modernizacije i da je ta ekonomija zavisna od energetskih prihoda, ali da ruska strana ne izražava volju za konstruktivnim dijalogom sa Briselom.\nOna je navela da planira nove predloge za saradnju sa Rusijom, uključujući i gasovod „Severni tok dva“.\nFon der Lajen je istakla da će se o mogućnostima razgovarati u izveštaju o odnosima sa Rusijom koji će biti sačinjen krajem juna.\nRelated Topics:EURusijaUrsula fon der Lajen


Vazura preko "kimijevaca" organizuje hajku na Kokezu - MaxBet Sport\nVazura, Kovačević i Kokeza u loži stadiona Partizana (Foto: Starsport)\nNavijači Partizana u poslednje vreme pišu transparente i uzvikuju parole uperene protiv predsednika FS Srbije Slaviše Kokeze. Iako zbog toga dolazi do kratkotrajnih prekida utakmica, takve stvari se ponavljaju gotovo iz nedelje u nedelju.\nKVALIFIKACIJE ZA EP: Kvota naše kladionice za pobedu Turske protiv Islanda je 1.75.\nKako piše “Alo”, iza ovih napada navijača na prvog čoveka srpskog fudbala stoji generalni direktor kluba iz Humske Miloš Vazura.\n– “Alo” je iz pouzdanih izvora došao do saznanja po kojima je glavni organizator hajke na Slavišu Kokezu generalni direktor Partizana Miloš Vazura! Postoje čak i tragovi koji dokazuju da Vazura instrukcije u hajci na Kokezu izdaje direktno Milošu Radosavljeviću Kimiju, vođi frakcije “grobara” koja stoji iza zastave “partizanovci”. Ta frakcija je posle navijačke podele smeštena na istočpnoj tribini stadiona u Humskoj – navodi ovaj list.\nDodaje se još da zato ne treba ni da čudi što je Kimijevim “partizanovcima” podelejno oko 500 besplatnih karata za mečeve sa Mančester junajtedom i Astanom…\nTagovi:FSSMiloš Vazuraslaviša kokezaTopTop2Top3\n13.11.2019. at 13:14\nKokeza se ustoličio kao Tito


Đorđević: Sigurno je da se nećemo samo braniti, ali i da nećemo srljati\nSurdulički Radnik u okviru 8.kola Linglong Tire Super lige Srbije gostuje u Novom Sadu gde će odmeriti snage sa ekipom Vojvodine.\nŠef stručnog štaba Surduličana, Slavoljub Đorđević, ističe da je ekipa dobro radila, da radi po planu i da u fudbalu igra dosta zavisi i od protivnika:\n’’Gostovanje u Novom Sadu nam pada u jednom teškom momentu, posle poraza kod kuće. Sa druge strane, ekipa Vojvodine ima poraz u prošlom kolu u duelu sa Javorom u Ivanjici, te mogu da kažem da nas čeka vrlo teška, prava takmičarska utakmica. Igramo sa ekipom koja je u samom vrhu srpskog fudbala, ima jednog od najboljih trenera u ligi i kao što su stalno i danas će biti jako motivisani da naprave dobru uvertiru pred utakmicu u Evropi koju igraju. Što se nas tiče, mi u hodu pokušavamo da rešimo neke stvari. Momci su i ove nedelje radili dobro, isto kao i pred Inđiju. Rezultat nije pravo merilo onoga što se dešavalo na terenu, tako da očekujem da u Novom Sadu popravimo utisak od prošle nedelje. Fudbal je živa igra, igraćemo onako kako nam protivnik dozvoli. Sigurno je da se nećemo samo braniti, ali i da nećemo srljati. Mi imamo neki plan, znamo šta hoćemo, videćemo da li ćemo uspeti da to ostvarimo. Vojvodina je izuzetno dobra i čvrsta ekipa, jaka u defanzivnim i ofanzivnim prekidima. Jako su agresivni, imaju sve što i treba da ima ekipa u vrhu, ali postoje i neke stvari koje su im slabije i mi ćemo pokušati to da iskoristimo i da probamo da ugrozimo protivnika.’’\nMeč 8.kola Linglong Tire Super lige Srbije između Vojvodine i Radnika igra se u petak 18.septembra 2020.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Kargujevac: Kupališmna sezona pod znakom pitanja – Okvir\nKargujevac: Kupališmna sezona pod znakom pitanja\nKragujevac je jedan od prvih gradova koji je proglasio vanrednu situaciju u drugom talasu epidemije izazvane virusom Covid-19. Zbog toga je SPD Radnički do daljeg odložio početak kupališne sezone, koji je prethodno bio planiran za sredinu juna.\nDirektor SPD Radnički Bojan Ilić je istakao da je epidemiološka situacija još uvek nestabilna u Kragujevcu, tako da sezona kupanja na gradskim bazenima i jezeru u Šumaricama još nije počela.\nSDP Radnički je dobio uputstva i preporuke da jedan kupač bude na 4 kvadratna metra, ležaljke na udaljenosti metar ipo, svi kupači i zaposleni bi trebalo da nose zaštitne maske, kao i da se vrši obavezna dezinfekcija na ulazu. Sve ovo će biti primenjeno ukoliko uredba o vanrednoj situaciji u Kragujevcu bude povučena.\nTokom sunčanih dana na jezeru u Šumaricama ima kupača, pa je SPD Radnički povukao spasioce sa bazena na jezero, kako bi održao visoko bezbedonosnu situaciju i bio odgovoran prema građanima koji posećuju Šumaričko jezero.\nSPD Radnički će po eventualnoj odluci Vlade Srbije o ukidanju mera i otvaranju kupališne sezone, blagovremeno obavestiti građane Kragujevca i biti spreman da u najkraćem mogućem roku ugosti prve posetioce ovog leta.\nU Srbiji 255 novozaraženih, 6 osoba preminulo\nAvionska nesreća u Indiji, nastradalo 18 osoba


Izvor: Capital.ba, 11.Maj.2021, 15:18\nDOBOJ – „Željeznice Republike Srpske“ su prošlu godinu završile sa gubitkom od oko 15 miliona maraka, što je znatno lošiji rezultat nego 2019. godine kad su iskoristile priliv kredita Svjetske banke da u finansijskim izvještajima prikažu dobit od 1,7 miliona KM. Foto: Agencije Prema revizorskom izvještaju za 2020. godinu prihodi „Željeznica RS“ su se značajno pali, i to sa 82,5 miliona maraka na 64,5 miliona KM. Rashodi su takođe smanjeni, ali neznatno, za oko milion maraka. Kada je riječ o konkretnim prihodima najznačajnije su smanjeni prihodi od prodaje učinaka i to sa 41 milion KM na 32,9 miliona maraka, dok im akumulirani gubitak skoro 97 miliona KM. Takođe su smanjeni i prihodi od donacija za 7,7 miliona maraka. U...\nVrtoglav pad prihoda: Privrednici u FBiH pet milijardi „lakši“ u godini pandemije\nSARAJEVO – Prihodi preduzeća u Federaciji BiH su lani, u odnosu na 2019. godinu, smanjeni za čak pet milijardi maraka, odnosno za deset odsto. FOTO: Pixabay Iz Bonitetne agencije LRC saopšteno je da je prošle godine završne račune u FbiH predalo 23.244 privrednih subjekata, što je jedan...


Spreman za susret sa srbijanskom stranom | Kosova.info\nDom|Vijesti|KOSOVO|Spreman za susret sa srbijanskom stranom\nPremijer Kosova Aljbin Kurti rekao je visokom predstavniku Evropske unije za spoljnu politiku i bezbednost Žozep Borelju da je spreman da se sastane sa predsednikom Srbije Aleksandrom Vučićem u okviru dijaloga Kosovo-Srbija, ako postoji ista volja sa srbijanske strane.\nKako je Vlada Kosova saopštila o Kurtijevom sastanku sa Borelom u subotu u Minhenu u Nemačkoj, šef Vlade je rekao da je Kosovo konstruktivna strana u dijalogu i da je posvećeno pravno obavezujućim sporazumima koji se fokusiraju na međusobno priznavanje.\n“U službi toga rekao je da je spreman da se odazove pozivima na sastanke lidera ukoliko postoji ista volja sa srbijanske strane. On je također rekao da pozdravlja blisku koordinaciju između Evropske unije i Sjedinjenih Američkih Država u ovom važnom procesu”, navodi se u najavi Vlade za sastanak Kurti-Borrell.\nKrajem januara Borel je kritizirao strane zbog njihove nespremnosti da sjednu za sto za dijalog. On je rekao da na Kosovu vidi više nepripremljenosti.\nKurti i Vučić se nisu sreli od prošlog ljeta.\nNedavno je pojačan međunarodni pritisak za još jedan sastanak, uoči izbora u Srbiji. Kosovo i Srbiju su pre nekoliko dana posetili specijalni izaslanici za dijalog i region Evropske unije i Sjedinjenih Američkih Država.\nKosovo i Srbija će u utorak imati sastanak u Briselu, na nivou glavnih pregovarača.\nAlbanija: Trgovao oružjem na Kosovu, uhapšen 34-godišnjak iz Tropoje


pink.rs | Retrogradni Mars u Vodoliji: SVE TAJNE ĆE BITI OTKRIVENE - mnogi će se naći u centru skandala!\nRetrogradni Mars u Vodoliji: SVE TAJNE ĆE BITI OTKRIVENE - mnogi će se naći u centru skandala!\nZbog toga će karijera i saradnja sa strancima biti u prvom planu, a pošto Jarac takođe simbolizuje prošlost, a Vodolija društveni život i medije, mnogi će se naći na meti tabloida ili u centru nekog skandala, zbog događaja koji će ponovo isplivati na površinu.\nTome doprinosi i opozicija između retrogradnog Marsa i Merkura (komunikacija) u Lavu, zbog čega bi do 11. jula trebalo da povedete računa o svojim izjavama, ponašanju i postupcima, naročito ako ste pod lupom javnosti, zbog zanimanja ili prirode posla kojim se bavite.\nČuvajte se Blizanaca koji umeju da budu slatkorečivi, ali i manipulativni, Devica koje mogu da vas nadmudre svojom logičkim zaključcima i snalažljivošću, Ovnova čiji je prag tolerancije prilično nizak, kao i Škorpija i Jarčeva koji verbalno mogu da vas dotuku i postave na svoje mesto, ukoliko vam bude palo na pamet da ih provocirate.\nZbog prividnog hoda unazad, ali i napetog aspekta koji Mars obrazuje sa Uranom u Biku, do 8. oktobra mnogi će biti pod velikom tenzijom i pritiskom što će se prvenstveno reflektovati na poslovnom planu.\nPošto snaga Marsa, čak i kada je u retrogradnom hodu, najviše dolazi do izražaja u Ovnu, Škorpiji i Jarcu, predstavnici ovih znakova najviše će biti pod njegovim uticajem, zbog čega neće moći da dignu glavu od posla. Mnogo toga što nisu uradili u prethodnom periodu, moraće da dovrše, jer dugovi iz prošlosti stižu na naplatu, a neke stare kontakte da obnove ili da jasno definišu šta im u odnosu sa tim osobama odgovara ili ne.\nOsim Ovnova, Škorpija i Jarčeva, i Bikovi, Lavovi i Vodolije mogu se naći pred velikim izazovima u vidu primamljivih profesionalnih ponuda ali i rizičnih poslovnih poduhvata, na šta će dosta uticati i kvadrat koji retrogradni Mars obrazuje sa retrogradnim Jupiterom u Škorpiji, simbolu novca i moći. Zato, pre nego što se upustite u rizične finansijske transakcije, dobro razmislite i posavetujte se sa mudrijima i iskusnijima od sebe.\nRetrogradni Mars u Vodoliji, koji se u astrologiji naziva ljudskim znakom, pa još u napetom aspektu sa Uranom upozorava na opasnost od povreda, napada, atentata, eksplozija, vatrenog oružja, kao i elementarnih nepogoda i prirodnih katastrofa. Naravno, to ne znači da svakog dana vreba opasnost, ali ipak je pametnije izbegavati situacije koje mogu da budu okidač za ovaj izazovan aspekt.\nAspekt koji se zove T-kvadrat, u stvari tri kvadrata između retrogradnog Marsa u Vodoliji, Urana u Biku i retrogradnog Jupitera u Škorpiji, takođe, upozorava na povećanu opasnost od nasilja u porodici i zlostavljanja žena i dece (opozicija između Marsa i oslabljenog Merkura u Lavu koji simbolizuje decu).\nBudući da Mars simbolizuje sukobe, povrede i agresivnost, a Vodolija glavu, centralni nervni sistem, potkolenice i nožne članke, analogija je prilično jasna: trebalo bi se čuvati povreda, naročito ako se profesionalno bavite sportom, košarkom, fudbalom.\nAko vam se neka planeta nalazi u prvoj dekadi Vodolije preko koje će Mars lagano odmicati retrogradnim hodom ka Jarcu, do 13. avgusta, obratite više pažnje na zdravlje, čuvajte glavu i noge od povreda, bilo da se bavite sportom ili ne.


Posle upozorenja stiglo i objašnjenje za glasanje iz inostranstva - Naši u svetu\nObjavljeno 22/05/20 u 13:00\nVlada Srbije upozorila je da se pojavio lažni sajt za glasanje iz inostranstva – www.hocudaglasam.com.\nDok nadležni upozoravaju da se radi o lažnom sajtu koji može da zloupotrebi podatke građana, autori tvrde da je bezbedan i da su želeli da pomognu.\nNemanja Grujičić godinama živi u inostranstvu i nikada nije glasao na izborima u Srbiji – u Irskoj, gde je živeo, i u Singapuru, gde živi, nema diplomatsko-konzularnih predstavništva Srbije.\nGlasanje u inostranstvu dostupno je srpskim državljanima od 2004. godine. Međutim, da bi se organizovalo u državi u kojoj nema diplomatsko-konzularnog predstavništva, potrebno je da se najmanje 100 ljudi registruje za glasanje.\nNemanja je jedan od autora sajta hocudaglasam.com koji je pokrenuo kako bi se građanima koji žive u inostranstvu olakšao proces registracije za glasanje i pomoglo onima u državama u kojima nema diplomatskih predstavništva da iskoriste pravo glasa.\nIako autori objašnjavaju da je stranica napravljena uz pomoć otvorenog koda, a detalji kako funkcioniše dostupni na uvid, Ministarstvo za državnu upravu i lokalnu samoupravu upozorilo je građane da se radi o lažnom sajtu koji možda prikuplja lične podatke građana.\nKonačan broj birača na parlamentarnim izborima 2020. utvrdiće Republička izborna komisija 15 dana pre glasanja – procenjuje se da pravo glasa iz inostranstva ima oko 1,7 miliona ljudi.\nDijasporaGlasanje iz inostranstvaHoću da glasa